Panda ESAGAMMA S3C Duboke zaštitne cipele - Makom Treid\nDuboke zaštitne cipele atraktivnog dizajna, koje štite korisnika od vremenskih uslova i povreda, ali i ublažavaju osećaj umora koji nastaje tokom rada. Novi modeli u čuvenoj Pandinoj Top Classic seriji, naslednici modela Taurus i Ulisse. Vodoodbojno gornjište ojačano je dvostrukim crveno-sivim šavovima, što u kombinaciji sa crnom bojom gornjišta daje atraktivan kontrastni izgled. poseduju kompozitnu zaštitnu kapu i kompozitni zaštitni l...\nDuboke zaštitne cipele atraktivnog dizajna, koje štite korisnika od vremenskih uslova i povreda, ali i ublažavaju osećaj umora koji nastaje tokom rada. Novi modeli u čuvenoj Pandinoj Top Classic seriji, naslednici modela Taurus i Ulisse. Vodoodbojno gornjište ojačano je dvostrukim crveno-sivim šavovima, što u kombinaciji sa crnom bojom gornjišta daje atraktivan kontrastni izgled. poseduju kompozitnu zaštitnu kapu i kompozitni zaštitni list. Unutrašnja postava je izuztno paropropusna, zahvaljujući tehnologiji mikro kanala, zahvaljujući čemu stopala ostaju suva. Đon je dvoslojni PU/TPU, antistatik sa apsorberom energije u petnom delu i dodatnom zaštitomprednjeg dela cipele.


Hrono večera - Gurmanka-Kuvar-Recepti\nUveče započinje period odmora organizma, snižava se nivo kortizola, hormona budnosti,nivo insulina je nizak, povećano je lučenje nekih digestivnih enzima. Idealna hrana za večeru je izbor lakih proteina i salate (kao i nekih povrća), koji su izvor\nPočinje period regeneracije ćelija i stvaranje novih ćelija. Imuni sistem se aktivira i zahuktava. Večernji obrok treba da bude lagan, jer naš organizam nema mogućnost da se bori sa teškom ili obilnom hranom koju pojedemo uveče. Ovo je vreme za unos vlakana (koji će nas zasititi u toku čitave noći) i polinezasićenih masnih kiselina (masne ribe, kao što su skuša, losos, som i druge), obavezno ih treba jesti sa sezonskim salatama prelivenim hladnocedjenim uljima, koja su bogata sa\nDrugi izbor, isto tako dobar za večeru je sledeći: grilovana piletina/ćuretina, teletina, tunjevina ili kuvana jaja (samo belanca) i mladi sir sa izborom od dve ili više sveže salate, začinjenih balzamikom i hladnocedjenim uljima. Koliko je preskakanje doručka odlučujuće za pojavu brojnih metaboličkih poremećaja u organizmu, toliko je akcentovanje na večeri odlučujuće za neuspeh mnogih dijeta, kao i za nastanak telesne figure koja ne odgovara našoj bazičnoj konstituciji (uvećanje stomaka, zadnjice, jahaće pantalone, uvećanje gornjeg dela ruku kod žena itd).\nIdealno vreme za večeru je oko 19 časova, mada su moguća i veća odstupanja na kasnije vreme, jedino treba voditi računa da vreme izmedju večere i zaspivanja ne bude kraće od 2 sata, jer se u snu usporava metabolizam, enzimi skoro prestaju da se luče i sva hrana ostaje nesvarena dugo vremena, ovo dovodi do taloženja potkožnih masnoća, ali i ozbiljnih oboljenja nakon dugogodišnjih grešaka u ishrani.


Đukić Dejanović: Neću 'na crtu' Dačiću\nPolitika\t18.10.2018 11:12\nPotpredsednica Socijalističke partije Srbije (SPS) Slavica Đukić Dejanović izjavila je danas da ona neće biti protivkandidat Ivici Dačiću za lidera stranke na predstojećem stranačkom kongresu 22. decembra.\n„Da mislim da mogu da ponudim bolji program, ja bih izašla na crtu, ali moram da priznam, da je on (Ivica Dačić) kvalitetniji političar od mene, iako se nisam sa svim njegovim odlukama idealno slagala”, kazala je Slavica Đukić Dejanović za televiziju Prva.\nOna je ocenila i da „stimulativno” treba shvatiti Dačićevu izjavu da onaj ko želi da ponudi drugačiju politiku treba da se takmiči za mesto lidera stranke, ali da ta osoba, ukoliko izgubi, neće biti deo njegovog tima i politike.\nUpitana da li je tačno da postoje struje u SPS koje smatraju da ta stranka treba da izađe iz senke SNS-a, Đukić Dejanović je kazala da je kongres prilika da neko ko ima takvu viziju to i kaže, prenosi Beta.\n„Ja se ne slažem da je trenutak da partije gledaju usko svoju politiku, već da treba da gledamo Srbiju i treba da obezbeđujemo stabilnu većinu u vlasti”, rekla je ona.\nPrema njenim rečima, datum kongresa 22. decembar, koji se pamti kao Dan armije u vreme Jugoslavije, izabran je ne zbog simbolike, već zato što je to bio jedini slobodan termin u Sava centru.


Holandija i Belgija streme ka zajedničkoj ligi i revoluciji fudbala - Vijesti.me\nBEZ IZBORA: UJEDINJENI ILI NESTAJU\nHolandija i Belgija streme ka zajedničkoj ligi i revoluciji fudbala\nDvije fudbalske federacije aktivno rade na stvaranju prve zajedničke fudbalske lige BeNi Edit\n1381 pregleda 1 komentar(a)\nSlaviša Živaljević 15. novembar 2019, 15:37 ažurirano 15. novembar 2019, 16:44\nHolandija i Belgija preduzele su brojne korake ka stvaranju zajedničke fudbalske lige. Dva saveza su angažovali čuvenu revizorsko - računovodstvenu firmu "Diloit", kako bi u ciframa dobili sve benefite zajedničke lige, koja bi trebalo da se zove BeNu.\nU oba saveza su svjesni fudbalskih trendova koji favorizuju najveće lige, i to ne samo od televizijskih prava, marketinga, sponzora, već i zbog koeficijenta Uefa, jer jače lige dobijaju više mjesta u profitabilniom Uefinim takmičenjima, Ligi šampiona i Ligi Evrope.\nBelgija je prije deceniju bila inicijator tog projekta, ali Holandija je imala jaku ligu i bila je fudbalski neuporedivo jača, pa je odbila. Sada, kada je Belgija apsolutni fudbalski hit i obje su lige u 10 najboljih u Evropi, sve se promijenilo.\n"Imamo samo jedan izbor, ili ćemo ujediniti ligu sa Hoalndijom, ili će naš fudbal biti mrtav", kazao je Rolan Dušatere, vlasnik Standarda iz Liježa, za koji nastupa crnogorski reprezentativac Aleksandar Boljević.\nU obje zemlje su svjesni da su sve veće privilegije za top klubove, i da će uskoro postojati samo jaki i slabi šampionati. Srednjih neće biti. Ujedinjeni u BeNi ligi imaju šansu. Tim prije jer ni predsjednik Uefe Aleksandar Čeferin nema ništa protiv te ideje, bar tako tvrde u Kraljevskoj fudbalskoj federaciji Belgije.\nAjaks, Fejnord, PSV na jednoj, Klub Briž, Anderleht, Genk i Gent na drugoj, bili bi i magnet za publiku u međusobnim okršajima!


Misija EULEX-a često je bila na meti kritika civilnog društva zbog nedovoljno efikasnog tretiranja slučajeva teških zločina,\nAutorka Luljeta Krasniqi, priredila A. Z.\nPredstavnici kosovskih institucija ocenili su da nema potrebe da se mandat Misije Evropske unije o vladavini zakona (EULEX) produžava.\nNavode kako treba da se okonča 14. juna 2018, kada i ističe jer su, smatraju, kosovske institucije spremne da preuzmu svu odgovornost u oblasti pravosuđa i vladavine zakona.\nNa odlazak međunarodnih misija pozvao je i predsednik Kosova Hašim Tači u godišnjem obraćanju pripadnicima Bezbednosnih snaga Kosova, dodajući da je došlo vreme da se institucije Kosova ponašaju kao "domaćini u svojoj kući".\nDošlo vreme za promene: Hašim Tači\nEULEX je najveća Misija EU koja je u potpunosti postala operativna aprila 2009. godine. Cilj Misije je bio da pomogne kosovskim pravosudnim organima u razvoju i jačanju nezavisnog i multietničkog pravosuđa, policije i carine. Sudije i tužioci EULEX-a sude i vode krivične istrage u predmetima ustavnog, građanskog prava (imovinski sporovi i pitanja privatizacije) i odabranim visoko osetljivim krivičnim predmetima (ratni zločini, terorizam, međuetnička krivična dela organizovani kriminal i korupcija), kako samostalno, tako i sa kosovskim partnerima.\nSavet Evropske unije jednom je već produžio mandat EULEX-u na dve godine, za period od 2016. do 2018, na zahtev bivše predsednice Kosova Atifete Jahjage, što je zatim potvrdila i Skupština.\nMinistar pravde u Vladi Kosova Abeljard Tahiri navodi da Kosovo više nema potrebe za stranim misijama poput EULEX-a.\n"Ulazimo u desetu godišnjicu rada EULEX-a i tokom ovog perioda on je odradio neverovatan posao u ojačavanju i razvoju kapaciteta države Kosovo. Smatram da je Republika Kosova uspela da izgradi kapacitete da sama rukovodi zemljom", kazao je Tahiri.\nOn dodaje da je Vlada Kosova za sledeću godinu izdvojila dodatna sredstva za sve tužioce i sudije koji će da zamene EULEX-ove.\nS druge strane, i predsednik Vrhovnog suda Kosova Enver Peci veruje da EULEX treba da okonča mandat nakon dobro odrađenog posla.\n"Kosovsko pravosuđe ima potrebnu energiju i profesionalne kapacitete da se uspešno suoči sa izazovima", naveo je.\nGrafit u Prištini "Sramota EULEX-a"\nMisija EULEX-a često je bila na meti kritika civilnog društva zbog nedovoljno efikasnog procesuiranja slučajeva teških zločina, posebno kada su u pitanju organizovani kriminal i korupcija.\nBetim Musljiu iz Kosovskog instituta za pravosuđe smatra da Evropska unija može da produži mandat EULEX-u i dodaje da takva očekivanja postoje. Ipak, kako naglašava, to ne bi trebalo da se desi.\n"Oslanjajući se na ono što treba da se desi na Kosovu u vezi Specijalnog suda za ratne zločine, mislim da će se mandat EULEX-a produžiti. Da li treba? Mislim da ne, i mislim da ne bi trebao da ima one obaveze koje je imao do sada, a to je borba protiv određenih krivičnih dela, zato što do sada nismo videli opipljive rezultate koji bi pomogli Kosovu u borbi protiv kriminala", naglašava.\nMisiju su pratile i pojedine afere, a poslednja se tiče navoda predsedavajućeg sudije EULEX-a Malkolma Simonsa, koje je izneo u intervjuu za francuski list Le Monde, nakon što je podnio ostavku.\nBritanski sudija je govorio o navodnim disfunkcijama i korupciji u radu Misije. Kako je kazao, on je takve slučajeve i prijavio. Simons je takođe naveo da EULEX nije misija koja promoviše vladavinu zakona, već više politička misija.\nU vezi sa tim, EULEX je, međutim, naveo da je Simons tokom protekle godine bio predmet više nezavisnih istraga zbog ozbiljnih optužbi.\nOve istrage sprovodi tim koji je osnovan i nalazi se u Briselu, a njime predsedava bivši sudija Evropskog suda pravde. Te optužbe su u raznim fazama istrage, a neke od njih prosleđene su Disciplinskom odboru i trenutno čekaju odluku, dok su ostale u toku.


U saopštenju se navodi da se “Кurti ponaša kao palikuća koji želi da zapali požar na Balkanu”.\n“Aljbin Кurti ne bi trebalo da vređa državu čiji je građanin. On je pokrajinski zvaničnik srpske pokrajine u privremenim organima samouprave i očigledno ne može da natera ni članove svoje stranke i vlade da slede njegovu politiku” navodi se u saopštenju i dodaje:\n“Ako želi da utiče na politiku Srbije, neka se kandiduje na izborima za parlament Srbije. Dok Srbiju bude predvodio Aleksandar Vučić sigurno je da neće moći da natera nikoga u Beogradu da prizna njegovu lažnu nezavisnost. Jalove su mu dakle sve nade da politikom pretnji i ucena može da izdejstvuje bilo šta za svoj narod na Кosovu i Metohiji”.\nĐurić smatra da Кurti ima priliku da okrene novi list u odnosima Beograda i Prištine, ali će je, kaže Đurić po svemu sudeći propustiti, jer čini sve da se prikaže ekstremnijim od svojih prethodnika.\n“Beograd ostaje otvoren za produktivan dijalog o Кosovu i Metohiji ukoliko sa druge strane ima civilizovanog sagovornika, koji za početak mora da bezuslovno ukine anticivilizacijske takse na robu iz centralne Srbije”, dodaje se dalje u saopštenju.\nSve ostalo bilo bi, po rečima Đurića, rušenje mogućnosti za nastavak dijaloga, “i Кurti bi trebalo da konačno shvati da više nije opozicioni lider i nestašno dete prištinske politike, te da počne da se u skladu sa tim i ponaša”, zaključeno je u saopštenju.


Polovni Autocar tegljači oglasi za prodaju - Mascus Srbija\nNalazite se ovde: Mascus Srbija > Transportna vozila > Tegljači > Autocar\nPolovna Autocar tegljači na prodaju\nOvo su rezultati pretrage polovnih Autocar tegljači mašina koje su za prodaju. Autocar tegljači oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Autocar tegljači u Brend sekciji.\nAutocar ACL64Snaga motora: 460\nSjedinjene Američke Države, Redmond, OR\nAutocar ACL64FSnaga motora: 425\nOvde je kompletna lista polovnih Autocar tegljači za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Autocar tegljači koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Autocar tegljači koje Vas interesuju.


Emmanuel Macron: “Mjesta u Evropi ima i za Tursku i Rusiju” – Haber.ba\nObjavljeno 30.07. 2018.\nFrancuski predsjednik Emmanuel Macron iznio je svoju viziju o Evropi “u tri kruga” za 10 do 15 godina, a njegova vizija predviđa da Francuska bude među najintegrisanijim zemljama, odnosno “u srcu reaktora”, dok bi u “široj Evropi” bilo mjesta i za Rusiju i Tursku.\nGovoreći o svojoj viziji o Evropi tokom razgovora sa građanima, zajedno sa portugalskim premijerom Antonijom Kostom, prilikom nedavne posjete Lisabonu, šef francuske države ocijenio je da će se struktura kontinenta promijeniti u narednim godinama, prenose francuski mediji.\n“Vidim jedan veliki krug koji je možda izvan Dvadesetsedmorice, nešto između Evropske unije i sadašnjeg Savjeta Evrope, koji će činiti široku Evropu, manje integrisanu nego EU, ali veoma zahtjevnu kad je riječ o njenim vrijednostima“, rekao je on.\nPrema Macronovim riječima, taj krug bi obuhvatio “bilo u svom sastavu, bilo sporazumima o bliskom udruživanju, Tursku i Rusiju, jer ako želimo mir, moramo stabilizovati te dvije sile“.\nDrugi krug bi, prema viziji francuskog predsjednika, “vjerovatno bio negdje između sadašnje Evropske unije i evrozone“, a predstavljao bi “snažno jedinstveno tržište, sa politikom suvereniteta, trgovine, istraživanja, inoviranja, kao i sa istinskom slobodom kretanja po krugu“.\nTreći krug bi, pak, kako je objasnio, bio “srce reaktora” sa “zajedničkom valutom, mnogo integrisanijim tržištem rada i istinskim socijalnim zbližavanjem“.\nZemlje koje bi činile treći krug “istrajale bi u logici evrozone“, naveo je Macron, izrazivši želju da Francuska bude dio tog kruga.\nTokom debate, u kojoj je učestvovalo oko 500 portugalskih građana, među kojima je bilo i mnogo mladih, Makron je istakao da će se “sudbina Evrope odigrati u narednih pet godina“.\n“Ili ćemo dubinski reformisati Evropu, ili ćemo prihvatiti status kvo i njegovo postepeno raspadanje“, zaključio je francuski predsjednik, piše “Tanjug”.\nTeme:Emmanuel Macron, Evropa, Francuska, izdvojeno, Rusija, Turska


Rosberg ispred Raikkonena na drugom treningu – Pole Position\nobjavljeno 16. Sep 2016. u 7:17 pm 17, September 2016\nNico Rosberg postavio je najbrže vreme na drugom treninu dok je Lewis Hamilton imao problema sa pouzdanošću bolida na stazi Marina Bay.\nPošto je Red Bull pokazao odličan tempo na prvoj sesiji, Nico Rosberg je nekoliko sati kasnije zabeležio najbrže vreme koristeći ultra meku gumu. Kimi Raikkonen bio je za petama Nemcu, sa 0.275s zaostatakta. Iza njih našao se Max Verstappen koji je za 0.4s bio ispred Daniela Ricciarda.\nSa druge strane lider šampionata Lewis Hamilton završio je trening sa samo 10 krugova na svom kontu, gde je ostao zaroboljen u garaži Mercedesa zbog problema sa hidraulikom. Mercedes nije uspeo da na vreme reši ove probleme, zbog čeka se Britanac nije vraćao na satzu. Sebastian Vettel nije uspeo da parira Kimiju Raikkonenu, pa je tako bio brži za samo 0.021s od Nica Hulkenberga.\nKao i na prvom treningu i ovde oba vozača Toro Rossa su završila u prvih deset. Fernando Alosno nije uspeo da dočeka kariranu zastavu, jer je njegov McLaren stao zbog problema sa menjačem. Romain Grosjean je imao jedno okretanje u poslednjoj krivini, zbog čega je ostao bez zadnjeg krila.\nKljučni pojmovi:FP2Nico RosbergVN Singapura\nVerstappen očekuje dobru borbu na VN Singapura


Atletika - Maratonci “Panonije” uspešni na ComTrade Serbian Maraton u Beogradu\nNapisano u kategoriji Atletika, 19 novembra, 2019\nAtletičari “Panonije” su za vikend nastupili na dva atletska događaja. Prvi je bio u subotu 16.11.2019. godine – IV kolo Kros lige Franjo Mihalić u organizaciji Atletskog saveza Beograda, gde je zapažen nastup imala Nina Štrkalj koja je u konkurenciji devojčica 2010/11 godišta\nodličnim finišem zaradila bronzanu medalju.\nU nedelju, 17.11.2019.godine u Beogradu u organizaciji Atletskog saveza Srbije je održan prvi ComTrade Serbian Maraton sa preko 3.000 trkača iz zemlje i inostranstva.\nOdržane su trke na 5km, polumaraton kao i maraton u kome je ujedno održano i Prvenstvo Srbije u maratonu. Pravi spektakl je bio sam finiš trka, jer se ciljna kapija nalazila u samoj Štark Areni gde se pored cilja odvijalo i finale dečijih trka beogradskih klubova, pod nazivom “Brzinom do Zvezda” uz druženje mališana sa Ivanom Španović.\nAK “Panonija” su na ovogodišnjem Prvenstvu Srbije u maratonu predstavljala dva atletičara Ljiljana Tasić i Željko Zeljković. Po vetrovitom vremenu i ne baš lakoj trasi atletičari “Panonije” su istrčali maraton plasmanom među prvih 15, što je veliki uspeh s obzirom na veoma jaku konkurenciju. Tako je Ljiljana Tasić u ženskoj konkurenciji zauzela odlično 10 mesto, dok je Željko Zeljković zauzeo 15 poziciju.\nTrener Saša Stojiloviće je zadovoljan plasmanom svojih atletičara koji i pored nedostatka uslova za trening postižu ovako dobre rezultate.


Beogradska kulturna mreža - Projekat - Putujemo u Evropu\nProjekat - Putujemo u Evropu\nBeogradska Kulturna Mreža je sa velikim oduševljenjem uzela učešće u projektu koji su organizovali Evropski pokret u Srbiji, Euroinicijativa, Ambasada Austrije i Ministarstvo prosvete Republike Srbije.\nSuština projekta bilo je slobodno putovanje 100 najboljih studenata Srbije u trajanju od mesec dana, u zemljama Evropske unije.\nMotivi realizacije su bili vrlo jednostavni – neiskustvo mlade generacije u pogledu poznavanja Evrope «iz prve ruke», i sve posledice takvog stanja, gde mladi ljudi Srbije godinama nisu imali prilike da putuju i upoznaju druge kulture, ljude, gradove i zemlje.\nU toku juna meseca, na raspisan konkurs se prijavilo hiljade studenata, od kojih velika većina nije imala ni pasoš. Projekat im je omogućio besplatne šengen vize na period od mesec dana, džeparac, i interail karte. Glavni pokrovitelj projekta bila je Skupština grada Beograda.\nOrganizatori, novinari, i 100 najboljih studenata su 14. jula otputovali u Beč, gde su bili dvodnevni gosti Ministarstva inostranih poslova Austrije, pošto je vize obezbedila Ambasada Austrije u SCG.\nNakon svečanog prijema, i kratkog boravka u Beču, studenti su po slobodnom izboru nastavli putovanje po zemljama EU.\nBeogradska Kulturna Mreža je dala veliki doprinos logistici obezbeđivanja sredstava za projekat, i uvek će se priključivati svim sličnim akcijama koje ovu zemlju približavaju Evropskim vrednostima tolerancije i saradnje.


Prioritet opštine Čajetina – očuvanje i zaštita izvorišta - Užice Oglasna Tabla\nновембар 2, 2017 0185\nNa trećoj Međunarodnoj konferenciji Društva vodna agencija održanoj u Sloveniji bilo je dosta reči o problemima sa kojima se sve veći broj država u svetu susreće u težnji da očuva i zaštiti vodene resurse. Srbija je još uvek jedna od malobrojnih zemalja u kojoj se i dalje za piće može koristiti voda sa česme i u kojoj izvorišta nisu u privatnom vlasništvu. U čajetinskoj opštini, koja je bogata i termalnim vodama, dosta godina unazad izdvajaju se značajna sredstva za istraživanje novih izvorišta u svrhu boljeg vodosnabdevanja celokupnog stanovništva opštine.\nJedan od prioriteta projekta „Vodni agent“ jeste ostvarivanje međunarodne saradnje u što kvalitetnijem delovanju na zaštiti vode i vodnih resursa. Osim očuvanja vode od zagađenja u kojem, na žalost, ljudski faktor ima najveću negativnu ulogu, sve veći problem postaje i uzurpiranje i eksploatacija izvorišta .\n„Trend je u svetu da se privatizuju izvori i privatizuju ih velike multinacionalne kompanije koje od distribucije vode prave veoma unosan biznis“, kaže Rade Jovanović, dir. JKP „Vodovod Zlatibor“ Čajetina, jedan od učesnika Konferencije u Ljubljani. „Neke zemlje već nemaju uopšte u svom vlasništvu izvorišta vode na svojoj teritoriji. Dakle, voda koja je najznačajniji prirodni resurs u mnogim zemljama prelazi u ruke multinacionalnih kompanija i prodaje se po basnoslovnim cenama tako da lokalno stanovništvo nema pristup vodi, već se ta voda flašira i prodaje po celom svetu“.\nO ovom problemu su na međunarodnoj konferenciji Društva vodna agencija govorili predstavnici Belgije. Na žalost, trend privatizovanja izvorišta sve je rašireniji pa je ova konferencija bila pravo mesto na kojem se traže zajednička rešenja u cilju ostvarivanja međunarodne saradnje na zaštiti vodnih resursa. Što se tiče opštine Čajetina, godinama unazad izdvajaju se značajna sredstva za istraživanje novih izvorišta u svrhu boljeg vodosnabdevanja celokupnog stanovništva opštine.\n„Opština Čajetina i KJP „Vododvod“ su svesni problema i nećemo dati naše izvore i načine vodosnabdevanja. Tu je prvenstveno naša akumulacija u Ribnici i izvori koje imamo u našim mesnim zajednicama. Naš cilj je da napravimo jedan integrisani sistem vodosnabdevanja, da sva ta izvorišta kojima raspolažemo na neki način spojimo, da sutra bilo gde, u bilo kom selu da nestane vode, može da se iz nekog drugog sela preusmeri voda. Idemo ka tome da opština Čajetina i KJP „Vododvod“ aktivno učestvuju u umrežavanju tih izvorišta i da voda bude dostupna svim građanima.“\nU prilog ovoj priči, čija je suština zaštita vode, ide i realizacija projekta Postrojenja za prečišćavanje otpadnih voda na Zlatiboru.\n”Batut”: Nema opasnosti od epidemije malih boginja


Izviđačka staza na Kotlovači\nNacionalni park “Kozara“ dobio je još jednu stazu, koju su zajedničkim snagama uredili izviđači Izviđačkog odreda „Dr Mladen Stojanović“, članovi Udruženja slijepih i slabovidih osoba i Saveza invalida rada grada Prijedora, uz pomoć planinara iz Planinarskog društva „Klekovača“.\nRadi se o projektu „Izviđačka staza na području NP Kozara”, koji su zajedno osmislili i realizovali Turistička organizacija grada Prijedora, OI “Dr Mladen Stojanović” i NP “Kozara”.\nU okviru projekta postavljeno je 10 info tabli sa opštim i korisnim informacijama o prijedorskim izviđačima i boravku u prirodi, a izrađene su i postavljene nadstrešnice i klupe i uređeno ložište za vatru.\nProjekat je realizovan na lokalitetu Kotlovača, pored istoimenog planinarskog doma.\nObilježeno 50 godina od proglašenja Nacionalnog parka "Kozara"\nMinistar za prostorno uređenje, građevinarstvo i ekologiju Republike Srpske Srebrenka Golić prisustvovala je prijemu povodom 50 godina od proglašenja Nacionalnog parka "Kozara".\nTom prilikom izjavila je da je ministarstvo iz projekta "GEF" Zelenog fonda za zaštitu životne sredine obezbijedilo sredstva kojima je tehnički opremljen Nacionalni park "Kozara" radi njegovog turističkog oživljavanja.\n- To se odnosi na određena osnovna sredstva, na GPS uređaje, osmatračnicu, rade se putevi u okviru Nacionalnog parka, da bi on oživio u turističkom smislu - istakla je Golićeva.\nOna je navela da je Narodna skupština usvojila Prostorni plan za područja posebne namjene upravo za ovaj nacionalni park, i to je putokaz kojim on treba da se razvija.\n- Glavni pravci razvoja su turizam, kao i istorijski značaj ovog nacionalnog parka - naglasila je Golićeva.\nOna je istakla da se ovaj nacionalni park finansira i iz granta koji Vlada u okviru budžeta doznači nacionalnim parkovima "Sutjeska" i "Kozara", dodavši da "Kozara" u ovoj godini iz tog granta ima 760.000 KM.\nGradonačelnik Prijedora Milenko Đaković rekao je da je Nacionalni park "Kozara" smješten u prelijepom ambijentu planine Kozare i u njemu se svake godine dešavaju pozitivne promjene.\n- Čestitam jubilej i pozivam sve građane iz šire regije da redovno posjećuju ovaj nacionalni park koji je svojevrsna vazdušna banja, izuzetno zdrava za sve generacije - istakao je Đaković.\nDirektor Nacionalnog parka "Kozara" Dragan Romčević podsjetio je da je ovaj park osnovan 1967. godine, od kada je pretrpio brojne transformacije, te naveo da zauzima prostor od 4.000 hektara, da je do danas u njemu registrovano oko 900 biljnih vrsta, a i dalje se vrše istraživanja na tom planu.\n- U vrijeme kada je proglašen nacionalnim parkom postojala je dirigovana obaveza da se park redovno posjećuje, kako škole, tako institucije i preduzeća - napomenuo je Romčević.\nOn je istakao da je Park tokom decenija očuvao sjećanje na sve što se na Kozari dešavalo tokom Drugog svjetskog rata, na žrtve i na stradanje koje su Kozara i njen narod tada podnijeli.\n- Sigurno je da je u tom smislu Nacionalni park ispunio zadatak i posredstvom muzejske postavke i istorijskih časova edukovao generacije o svemu što se dešavalo na Kozari - naveo je Romčević.\nOn je dodao da se stalno radi na privlačenju što većeg broja posjetilaca jer se na Kozaru više ne dolazi dirigovano, već zbog ljepote prirode i sadržaja koji se nude.\n- Nastojimo da, osim renoviranja objekata, radimo i na podizanju svijesti o očuvanju prirode u Nacionalnom parku i proširimo infrastrukturu koja je dostupna posjetiocima parka, kao što su pješačke staze, vidikovci, penjališta, biciklističke i trim staze, uređenje tri ski staze - naveo je Romčević.\nOn je istakao da je prošlogodišnja posjeta od 103.000 posjetilaca bila rekordna, a da bi ovogodišnja mogla da bude još bolja s obzirom na uspješnu zimsku sezonu skijanja.


Fredi Guarin - Blic Sport\nNekadašnji kolumbijski reprezentativac i fudbalska zvezda Fredi Guarin, danas je neprepoznatljiv čak i najzagriženijim fudbalskim zaljubljenicima.\nGuarin o odlasku u Kinu: Želeo sam novo iskustvo\nKolumbijski fudbaler Fredi Guarin ističe da je napustio Inter i prešao u kineski Šangaj jer je želeo novo iskustvo.\nGuarin iz “slobodnjaka” pogodio koš sa 20 metara /VIDEO/\nFudbal, košarka, njemu nije važno... Igrač Intera Fredi Guarin je na treningu ekipe iz Milana pokazao veliko umeće. Sa peko 20 metara postigao je koš i to nogom!?\nGuarin još tri godine u Interu\nFudbaler Intera, kolumbijski reprezentativac Fredi Guarin, produžio je ugovor za još tri godine, tako da će u redovima trofejnog italijanskog kluba ostati do juna 2017. godine.\nGuarin: Vidić preko potreban Interu\nFudbaler Intera Fredi Guarin rekao je da kapiten Mančester junajteda Nemanja Vidića igrač koji je nedostajao milanskom timu i poručio da je to važan korak ka stvaranju novog projekta kluba.\nGvarin produžuje ugovor sa Interom: Želim da se odužim klubu i navijačima\nFudbaler Intera Fredi Gvarin rekao je da će uskoro produžiti ugovor i dodao da je srećan što ima podršku predsednika Erika Tohira.\nNa pomolu trampa: Mata ide u Inter, Guarin u Čelsi\nSamo dan posle sukoba Žozea Murinja i Huana Mate na meču 20. kola Premijer lige između Čelsija i Sautemptona pojavila se informacija da bi Španac mogao da pređe u Inter kao deo transfera Kolumbijca Fredija Guarina u London.\nČelsi spremio 15 miliona evra za Guarina i pokvario posao Junajtedu\nFudbalski klub Čelsi blizu je dogovora sa Interom da u januaru u svoje redove dovede Fredija Guarina za cenu od 15 miliona evra.\nGuarin: Ne želim da idem iz Intera, osvajaću trofeje ovde\nFudbaler sredine terena Intera Fredi Guarin rekao je da je zadovoljan u tom klubu i da želi da igra za "nero-azure" i sledeće sezone.\nGuarin: Ne želim da prekinem san u Interu\nKolumbijski vezni fudbaler Fredi Guarin saopštio je da dugo planira da ostane u ekipi Intera iz Milana, samo par dana posle njegovog debitantskog nastupa u dresu "nero-azura".\nRanijeri: Guarin je dobar igrač, baš mi se sviđa\nTrener italijanskog Intera Klaudio Ranijeri potvrdio je da je fudbaler Porta Fredi Guarin prešao u taj klub na pozajmicu do kraja sezone.


LG Q9 se pojavio na GeekBenchu, a LG Q9 One dobio Bluetooth certifikat\njan 05, 2019LG, Ne propusti, Telefoni, Top Vijesti\nLG se sprema da uskoro predstavi novi model srednje klase pod nazivom LG Q9, a pomenuti uređaj se već pojavio i na GeekBenchu.\nTako smao saznali da će ovaj uređaj pokretati Snapdragon 821 čipset i da će na raspolaganju imati 4 GB RAM-a. Dolazi sa LCD ekranom veličine 6,1 inča, a korisnici će za skladištenje podataka moći iskoristiti 32 ili 64 GB interne memorije, ovisno od verzije koju odaberu.\nOčekuje se da će na pozadini imati kameru od 16 MP-a, dok će za selfie fotografije biti zadužena kamera sa 8 MP-a.\nPored ovog smartphona, pojavile su se informacije i za LG Q9 One koji je već dobio Bluetooth certifikat, a kako neki izvori tvrde ovaj uređaj trebao bi pokretati Snapdragon 660, dok bi snagu trebao crpiti iz baterije kapaciteta 3500 mAh.\nGeekbench LG Q9 LG Q9 One Snapdragon 660 Snapdragon 821\nSamsung Galaxy Note 9 dobija novi update Pojavila se fotografija Samsung Galaxy S10 flagshipa\nXiaomi Redmi Note 7 Pro se pojavio na testiranju


Rusija savetuje Blinkena da se usredsredi na probleme u SAD\nTanjug 19. maja 2021. 14:40\nMOSKVA – Predstavništvo Ministarstva spoljnih poslova Rusije u Simferopolju posavetovalo je državnog sekretara SAD Entonija Blinkena da se usredsredi na probleme u svojoj zemlji, umesto što se bavi Krimom.\n„Gospodine Blinken, mi ćemo se sami snaći i u radosti i u tuzi. Usredsredite se na probleme Sjedinjenih Američkih Država. Za početak, recite, šta su SAD postigle za 19 godina prisustva u Avganistanu, osim civilnih žrtava. A ako Vas istorija brine, izvinite se za Hirošimu“, napisalo je predstavništvo na svojoj Tviter stranici na engleskom jeziku, preneo je Sputnjik.\nBlinken je 18. maja objavio post, u kome tvrdi da ruske vlasti navodno zloupotrebljavaju svoje nadležnosti na Krimu.\nOn je izjavio da SAD osuđuju „zloupotrebe Rusije na Krimu, posebno 18. maja“, na dan sećanja na „deportacije krimskih Tatara sa njihovog rodnog poluostrva koju je pre 77 godina pokrenuo Josif Staljin“.\nU saopštenju je potvrdio da će američka strana učestvovati u forumu „Krimska platforma“ koji je inicirala Ukrajina, a koji je planiran da bude održan u avgustu.\nKijev na njemu planira da promoviše na međunarodnom nivou pretenzije na teritoriju Krima.


Medvedja sve vesti - Page 116 of 118 - JUGPRESS\nMedvedja 12 Novembra, 2015\nNEBOJSA ARSIC IZABRAN ZA PREDSEDNIKA OPSTINE\nMEDVEDJA Dosadasnji predsednik Privremenog organa i nosilac liste SNS-SPS-PUPS na lokalnim izborima Nebojsa Arsic izabran je danas za predsednika opstine Medvedja. Za njega je glasalo 19 odbornika od ukupno 35, koliko ih ima u…\nMedvedja 9 Novembra, 2015\nVOJSKA DELILA POMOĆ U STUBLI\nPripadnici 3.Centra za obuku, u saradnji sa Crvenim krstom iz Medveđe podelili su danas hranu u pet najugroženijih porodica u selu Stubla . Ova akcija je realizovana u okviru projekta ”Zimnica za sve”. Pomoć je…\nMedvedja 5 Novembra, 2015\nMEDVEDJA Centrala SNS raspustila je Opštinski odbor u Medvedji. Obaveštenje o ovome stiglo je danas u Medvedju. Dobro upućeni kažu da je razlog za raspuštanje odbora namera centrale da disciplinuje “neposlušne” u rukovodstvu ove stranke…\nMedvedja 26 Oktobra, 2015\nMEDVEDJA Penzioner Milisav Miletić (SPS) izabran je za predsednika Skupštine opštine Medvedja na današnjoj konstitutivnoj sednici. Uz kritike opozicije zbog njegovog statusa penzionera i pitanja zar nema mladjih ljudi na listi SNS , koji bi…\nMedvedja 21 Oktobra, 2015\nHALIMI: OVI SU JOŠ GORI\nMEDVEDJA Predsednik Mesne zajednice Tupale Sokol Halimi izjavio je danas za JUGpress da je vlastima u opštini Medvedja podneo ostavku na mesto prvog čoveka u tom selu u kome žive Albanci , nezadovoljan odnosom…


Izvor: Radio Televizija Vojvodine, 27.Jan.2022, 06:17\n"Ove godine, zbog kovida-19, Severna Makedonija je jedina država regiona u kojoj se za srpsku manjinu organizuje proslava dana Svetog Save i Svetosavska akademija. To je bio razlog susreta sa predsednikom Pendarovskim, koji je protekao u toploj, prijateljskoj i prazničnoj >> Pročitaj celu vest na sajtu Radio Televizija Vojvodine << atmosferi", rekao je Selaković posle sastanka.\nSelaković je naveo da je na sastanku bilo reči i o produbljivanju ekonomske saradnje, te značaju inicijative "Otvoreni Balkan", saopštilo je Ministarstvo spoljnih poslova.\n"U fokusu nam je uzajamno poštovanje, negovanje prijateljskih i dobrosusedskih odnosa, ali i produbljivanje saradnje na svim poljima, sa ozbiljnim akcentom na ekonomskoj saradnji", rekao je Selaković.\nZvaničnici Severne Makedonije čestitali Srbima praznik Svetog Save\nZvaničnici Severne Makedonije uputili su danas čestitke srpskoj zajednici povodom Nacionalnog praznika Srba u toj državi, Dan srpskog prosvetitelja Svetog Save.\nPredsednik Stevo Pendarovski poručio je da je "dan prvog srpskog arhiepiskopa, prosvetitelja i duhovnika - Svetog Save, 27. januar, više od nacionalnog dana srpske zajednice u Republici Severnoj Makedoniji.\n"To je nesumnjivo jedan od najznačajnijih duhovnih i narodnih praznika srpskog naroda. Svojom tradicijom, običajima i bogatim duhovnim i kulturnim nasleđem Srbi, kao sastavni deo multietničke Republike Severne Makedonije, obogaćuju našu kulturu i ostavljaju trag u društvenom životu", rekao je Pendarovski, prenosi MIA.\nOn je u čestitci poželeo da "Svetosavska mudrost, duhovnost i istrajnost budu motivacija i primer za prevazilaženje svih iskušenja i teškoća i da nas inspirišu u postizanju mira, sloge i blagostanja".\n"Nažalost, opasnost od pandemije KOVID-19 i dalje visi nad nama, koju prati očekivana ekonomska i energetska kriza, što je samo još jedan motiv više da se ujedinimo i delimo i dobro i loše", kaže se u čestitci.\nRTS: Selaković na Svetosavskoj akademiji u Skoplju: U svetosavlju sabrana naša želja da živimo u bratstvu sa drugima\nSelaković: Susret sa Pendarovskim protekao u toploj, prijateljskoj i prazničnoj atmosferi\nIzvor: Beta Video, 27.Jan.2022\nBEOGRAD - Ministar spoljnih poslova Srbije Nikola Selaković sastao se danas u Skoplju sa predsednikom Severne Makedonije Stevom Pendarovskim, a povod za susret bio je Savindan, koji se u toj državi obeležava kao nacionalni dan Srba. „Ove godine, zbog Kovida-19, Republika Severna Makedonija je jedina...


Ovaj veliki Hram, nalazi se nedaleko od našeg apartmana „Harmony“, na Vračarskom platou, u istočnom delu Svetosavskog trga,u predivnom parkiću, preko puta značajne Narodne biblioteke. Čak i ovo mesto na kojem je građen nije slučajno odabrano; naime, veruje se da je baš tu, na Vračarskom platou, davne 1959. godine Sinan Paša spalio mošti osnivača Srpske pravoslavne crkve, Svetog Save. Hram nije samo najveći sprski pravoslavni hram, već je ujedno i najveći pravoslavni hram na Balkanu, kao i jedna od najvećih pravoslavnih crkava na svetu. Svaki turistički obilazak grada Beograda, podrazumeva i posetu ovom Hramu, jer on je već odavno jedan od glavnih simbola ovoga grada, i predstavlja ustanovu od neverovatnog značaja.\nNije ništa neobično u našoj istoriji da mnoge lepe zamisli budu zaustavljene u samom začetku, i da se ostvare tek iz nekoliko pokušaja. Slična situacija zadesila je i izgradnju ovog božanstvenog Hrama; naime, davne 1936. na osnovu projekta dvojice arhitekata, Aleksandra Deroka i Bogdana Nestorovića, počelo se sa njegovom gradnjom. S obzirom na to da Hram ni dan danas nije u potpunosti završen i sređen, jasno Vam je da je došlo do nekih zastoja u daljoj izgradnji. Istorijski politički događaji, Drugi svetski rat, promena vlasti, komunistički režim… sve to je uslovilo da se gradnja Hrama prekine. Sredinom osamdesetih godina prošlog veka usledili su prvi značajni nastavci gradnje; pa ipak, najzančajnija godina bila je 2003. kada je u potpunosti završena izgradanja eksterijera. Sređivanje i uređenje enterijera još uvek traje; međutim, sigurni smo da Vas i ovaj „neuređeni“ enterijer neće ostaviti ravnodušnim… ipak je potrebno vreme i ogroman trud da se toliko veliki prostor oslika i ukrasi, kako dolikuje. Ono što još, na simboličan način, doprinosi lepoti ovog Hrama jeste činjenica da je finansiranje njegove izgradnje, bazirano na dobrovoljnim prilozima; dakle, njegova priča je zaista velika, on je u samom startu dotakao duše svih ljudi koji su nesebično pomogli u njegovoj gradnji, što čini da iz svakog njegovog kutka isijava upravo njihova ljubav i jačina vere.\nSa svih prilaza gradu Beogradu moguće je videti ovu impozantnu i značajnu građevinu; ali, to nije samo zbog njenih velikih razmera, već i zbog toga što je sagrađena na nadmorskoj visini od 134 metara, a na 64 metara iznad nivoa naše veoma važne reke, Save. Posebno električno osvetljnje postavljeno pre nekoliko godina, omogućava da njegova lepota sija i noću. Da li je Hram lepši po dnevnoj svetlosti ili noću, dok je obajsan ovim raznobojnim svetlima refelktora, ostavićemo Vama da procenite; sigurni smo da će bilo dnevna bilo noćna šetnja do Vračarksog platoa, gde se Hram nalazi, prijati svakoj duši.


Vesti online / Sport / Fudbal / Liverpul treći put stigao u Beograd (FOTO)\nSlavni engleski tim dočekan na aerodromu kao da je stigao kući.\nLiverpulovoj zvezdi Egipćaninu Salahu se nasmejao brk od zadovoljstva dočekom\nFudbaleri evropskog viceprvaka Liverpula doputovali su u Beograd na meč s Crvenom zvezdom u četvrtom kolu Lige šampiona (utorak, 18.55 časova). Na beogradskom aerodromu su ih dočekali njihovi navijači - filijala Srbija. Poznato je da slavni engleski klub ima klub poklonika i u našoj zemlji, a oni ni po koju cenu nisu mogli da propuste priliku da ljubimce pozdrave čim su kročili na srpsko tlo.\nLiverpul je u Beogradu igrao i u novembru 1973. Sastao se i tada sa Zvezdom, u osmini finala Kupa šampiona.\nNjegov prvi dolazak u naš glavni grad bio je predratni. Odigrao je u maju 1936. dve prijateljske utakmice s Beogradskim sportskim klubom (BSK) na njegovom igralištu, tamo gde je danas Partizanov stadion. Prva, 21. maja, pripala je Liverpulu s 2:0, a u drugoj, tri dana kasnije, jugoslovenski prvak se revanširao s 3:2.\nLiverpulov trener Nemac Jirgen Klop na beogradskom aerodromu\nSenegalac Sadio Mane sa saigračima\nDoputovao je i Brazilac Roberto Firmino, strelac prvog gola na Enfildu (4:0)\nLiverpulovi navijači u Srbiji strpljivo su čekali dolazak ljubimaca\nDođoše im ljubimci u Srbiju: Liverpulovi navijači iz naše zemlje pred autobusom


Kulić: Spremno dočekujemo novu akademsku godinu, kvalitet nastave prioritet - FILTER\nKulić: Spremno dočekujemo novu akademsku godinu, kvalitet nastave prioritet\nKvalitet nastave i promocija kvalitetnog naučno-istraživačkog i umjetničkog rada prioriteti su Univerziteta u Istočnom Sarajevu, poručio je danas rektor Milan Kulić brucošima i studentima ovog univerziteta.\nKulić je naveo da početak nove akademske 2021/2022. godine dočekuju spremnije nego prethodne kada su svi bili zatečeni pandemijom virusa korona.\nPovodom početka nove akademske godine, Kulić je naglasio da se može reći da je Univerzitet sada u mnogo boljoj poziciji, jer su i zaposleni i studenti naučili da žive i rade u izmijenjenim okolnostima i veoma uspješno održavaju nastavu i uče i putem onlajn platformi.\nRektor je istakao da je strateški cilj Univerziteta u Istočnom Sarajevu težiti izvrsnosti u nastavi, nauci i umjetnosti.\n“Pored toga, veliku pažnju posvećujemo internacionalizaciji Univerziteta putem međunarodne saradnje i razmjene nastavnog kadra i studenata kroz programe Erazmus plus“, naglasio je Kulić.\nOn je naveo da se na taj način otvara mogućnost da, kroz međunarodne razmjene, studenti steknu nova znanja i iskustva i na drugim univerzitetima u Evropi i svijetu.\n“Biti rame uz rame sa najboljima, povezati se sa najboljima i učiti sa najboljim i od najboljih je garancija da ćemo biti prepoznati u evropskom polju obrazovanja. Želimo i da vjerujete da studiranje nisu samo predavanja, nastava, učenje, ispiti i ocjene”, naglasio je on.\nKulić je napomenuo da svaka nova akademska godina predstavlja izazov ne samo za studente, već i za nastavno i nenastavno osoblje na Univerzitetu.\n“Naša je obaveza jačanje izvrsnosti u nastavnom procesu, ali i istraživanju. Zato se posebna pažnja u periodu pred nama mora posvetiti naučnoistraživačkom radu, projektima i internacionalizaciji Univerziteta u Istočnom Sarajevu”, dodao je rektor Kulić i poželio svima uspješnu novu akademsku godinu.\nTags: Milan Kulić Univerzitet u Istočnom Sarajevu\nPrethodna Dio grada od danas nije u sistemu redukcije vode\nSledeća ETF: Svečani prijem za 61 brucoša


Info servis Krediti / projekti Dobio Lijanovićeve poticaje, pa ih mora vratiti\nDževad Kovač, vlasnik farme "Eko koza" Mostar, mora vratiti 99.040 KM poljoprivrednih poticaja koje je dobio od ministra poljoprivrede, vodoprivrede i šumarstva FBiH Jerka Ivankovića Lijanovića (NSRzB), odlučio je federalni poljoprivredni inspektor Zijad Begović.\nKako je objavio Dnevni avaz, Kovač je dužan vratiti novac u proračun Federacije BiH jer su inspektori zaključili da je Lijanovićevo ministarstvo Kovaču odobrilo ove novčane podrške na osnovu nevaljanih i nepotpunih dokumenata.\nTako je ustanovljeno da nedostaju propisani dokumenti kojima se dokazuje preuzimanje poljoprivrednih proizvoda unutar vlastitog gazdinstva za preradu, kao i oni kojima se dokazuje prodaja gotovih proizvoda. Utvrđen je niz nejasnoća kod bilansa prerade mesa. Nepravilnosti su utvrđene i kod vođenja dokumentacije u proizvodnji kozjeg mlijeka.\nKovač, kojem drugi poljoprivredni proizvođači spočitavaju bliskost s Lijanovićem, obratio se žalbom Federalnom ministarstvu poljoprivrede te je naveo kako je nezadovoljan zbog "pogrešno i nepotpuno utvrđenog činjeničnog stanja te pogrešne primjene važećih propisa".\n''Federalna uprava za inspekcijske poslove krajem prošle godine tijekom višemjesečne kontrole utvrdila je da su korisnici Lijanovićevih poticaja prevarom pokušali doći do proračunskog novca. Poticaje su, između ostalih, nezakonito dobili osuđenici i ugašene firme'', navodi Avaz.


Podsetimo, kada je vatrogasac, koji je pred meč rekao da bi voleo da dođe do te trake kako bi je dao za prikupljanje pomoći šestomesečnog Gavrila Đurđevića iz Kragujevca - u toj nameri i uspeo (neverovatnim spletom okolnosti, jer ko je pa mogao da predvidi da će Ronaldo u besu da baci kapitensku oznaku, a baš vatrogasac prvi stići do nje), počela je internet aukcija kako bi se mališanu koji boluje od spinalne mišićne atrofije omogućilo lečenje. A kako ono košta dva i po miliona evra, mnoge su isprva obradovali podaci o basnoslovnim sumama koje su pojedinci "licitirali", ali je onda postalo jasno da se radi o potpuno neumesnim šalama, koje su "išle" čak i do deset miliona evra. Organizator onlajn nadmetanja je potom saopštio da će biti podnete i krivične prijave ako se neko bude na taj način šalio, a onda je izveden i odličan potez.\nNaravno, to je urađeno kako ne bi desilo da u licitaciji pobedi neko ko se "samo igrao" (nečijim životom), pa da onda ne plati ono što je obećao da će uraditi.\nIstina, nju je "licitirao" novi korisnik, koji se u jučerašnjem danu i prijavio na pomenuti sajt, pa je pitanje da li je i on neko od "šaljivdžija", jer su mnogi s takvim opisom i navodili one neverovatne sume, ili se ovoga puta zaista radi o osobi koja je voljna da šest miliona dinara uplati u pomenute humane svrhe.


Razlog je kršenje Direktive o sumporu u gorivima i nepoštivanja energetskih paketa o energiji i gasu\n"Tačno je da su uvedene sankcije Bosni i Hercegovioni i ta država neće učestvovati u donošenju odluka o pitanjima budžeta Evropske energetske zajednice i izvršenja budžeta u periodu od dve godine, osim ako u međuvremenu otkloni predmetne povrede", rekao je Kopač, prenosi Indikator, pozivajući se na portal Istraga.\nBiH dopušta veću količinu sumpora u naftnim derivatima kako bi "podržala domaću proizvodnju" u Rafineriji u Brodu, ali iza te odluke, prema informacijama Istrage, skriva se i naftni lobi, odnosno uvoznici nafte i naftnih derivata iz oba entiteta.\nNaime, od 2017. godine je u proceduri taj zakon, ali je prošli saziv Veća ministara entitetima poslao različite materijale, tako da nije došlo do usaglašavanja. Prema tom zakonu, planirano je da se nadležnost za pitanja gasa prebaci na Državnu regulatornu komisiju za električnu energiju DERK. Međutim, kadrovi iz Republike Srpske na državnom novou trenutno blokiraju usvajanje tog zakona. Prema informacijama Istrage, usvajanje tog zakona traži i MMF i to je jedan od preduslova za novu tranšu BiH, piše u tekstu.\n"NEĆE BITI OTKAZA NI SMANJENJA PLATA, MOGUĆE NOVO POVEĆANJE" Vučić: Prvi ugalj iz Radljeva 2022. godine, ulažemo 500 MILIONA EVRA\nU Geodetskom zavodu evidencija i objekata koji nisu upisani u katastar\nRepublički geodetski zavod je po prvi put uspostavio evidenciju o objektima koji nisu upisani u katastar nepokretnosti za celokupnu teritoriju Republike Srbije.


SOS Taksi dodelio pomoć porodicama sa troje i više dece\nBack REPORTAŽE AKTUELNO SOS Taksi dodelio pomoć porodicama sa troje i više dece\nčetvrtak, 17 maj 2018 08:14\n„SOS Taksi“ Novi Sad, u saradnji sa Udruženjem „Mame Novosađanke“, je i zvanično započeo humanitarnu dvogodišnju kampanju za pomoć porodicama sa troje dece pod nazivom „Da nas bude više“. Prva u nizu akcija održana je u sredu, 16. maja, u Press centru Sportskog i poslovnog centra Vojvodina (SPENS) i ovom prilikom prvih 8 porodica, koje su izabrane od strane Udruženja “Mame Novosađanke”, dobile su bespovratnu donaciju u iznosu od 10.000 dinara, a svakoj od porodica pomoć su lično uručili taksisti, vozači “SOS taksija”. Kako je najavljeno, do kraja ove i tokom cele sledeće godine, svakog drugog meseca novčanu pomoć u iznosu od 10.000 dinara dobiće po osam porodica sa troje i više dece, koje kandiduje Udruženje „Mame Novosađanke“.\nPrema rečima direktora novosadskog „SOS Taksija“, Aleksandra Petrovića, do kraja ove godine biće uručena bespovratna pomoć za 40 porodica sa troje i više dece, jer je za ovogodišnji budžet humanitarne kampanje „Da nas bude više“ za sada odvojeno nešto više od 400.000 dinara. „SOS taksi“ preuzeo je na sebe i sve ostale troškove ove kampanje, kao i isplatu poreza, kako bi svaka od porodica mogla da dobije 10.000 dinara pomoći u celosti.\nAkciju svečano su otvorili PR Udruženja „Mame Novosađanke“, Svetlana Bogićević i direktor DOO „SOS Taksi“ Novi Sad, Aleksandar Petrović.\nI u budućnosti princip doniranja u okviru kampanje „Da nas bude više“ biće isti, porodicama sa troje i više dece se preporučuje da se jave Udruženju „Mame Novosađanke“, koje će onda kandidovati porodice za novčanu pomoć firme „SOS taksi“.\nFirma “SOS taksi” Novi Sad već dugo je društveno odgovorna organizacija, a sada se opredelila da pomogne porodicama sa troje i više dece. Sa Udruženjem „Mame Novosađanke“ organizovana je saradnju i do kraja godine planira se četiri ili pet akcija u okviru kojih će se pomoći oko 40 porodica, a sa ovom poslovnom praksom biće nastavljeno i naredne godine. Ovo dobar primer i podsticaj i drugim firmama u gradu i šire da preuzmu bar deo odgovornosti za razvoj društvene zajednice i poboljšanje uslova života građana Srbije.\nPorast nataliteta jeste jedan od prioritetnih problema u našoj zemlji. Ako bi se ovim činom“SOS Taksija” bar jedna porodica pomogla u razmišljanju da dobiju treće dete, cilj bi bio više nego ispunjen i opravdan. Najveća sreća i uspeh ove humanitarne akcije bio bi kada bi se u budućnosti broj stanovnika Srbije pomerio u pozitivnom pravcu, bar za nekoliko dece. Da nas bude više.


Zvezda se remijem oprostila od Evrope\nZvezda se remijem oprostila od Evrope/Remi Vojvodine u Alkmaru za oproštaj od Evrope\nizvor: vecernje novosti foto: vn 25.08.2016.\nBEOGRAD - Fudbaleri Crvene zvezde nisu uspeli da se plasiraju u grupnu fazu Lige Evrope, pošto su večeras u Beogradu remizirali sa Sasuolom 1:1 (0:1).\nPrvak Srbije u revanšu nije mogao da nadokandi visok poraz iz Italije 3:0, a sve je bilo gotovo već u 28. minutu kada je Domeniko Berardi doveo u vođstvo Sasuolo.\nKapiten Zvezde Aleksandar Katai postavio je konačan rezultat u 58. minutu i pobrinuo se crveno-beli ne završe sezonu u Evropi sa porazom.\nFudbaleri Crvene zvezde ni 10. godinu zaredom neće igrati u grupnoj fazi evropskog takmičenja, nakon što je Sasuolo u dva duela pokazao da je znatno bolji tim u ovom trenutku.\nViše od 20.000 gledalaca na stadionu Rajko Mitić gledalo je kako italijanski predstavnik rutinski odrađuje posao, dok je Zvezda samo na momente delovala kao ekipa koja je obećavala uspeh na međunarodnoj sceni.\nIzabranicima Miodraga Božovića preostaje da se fokusiraju na Superligu Srbije, gde uverljivo drže prvo mesto, ali ostaje gorak ukus zbog nastupa u Evropi.\nBožović: Strah me da se ne utopimo u sivilo...\nTrener fudbalera Crvene zvezde Miodrag Božović, posle eliminacije od Sasuola u plej-ofu za plasman u Ligu Evrope, izjavio je večeras da je u potpunosti spreman da sa istim entuzijazmom predvodi ekipu u nastavku sezone.\nCrveno-beli remizirali su sa Sasuolom (1:1) u Beogradu i, uz poraz u Italiji (3:0), završili takmičenje u Evropi ove sezone.\n"Gajili smo nadu da možemo da pobedimo, ali Sasuolo je postigao gol i bilo je mnogo teško psihološki da se vratimo. Drago mi je što smo izjednačili i izbegli poraz, igračima nemam šta da zamerim", rekao je Božović na konferenciji za medije posle utakmice.\nOn je dodao da je neophodna dopunska selekcija sadašnjem timu.\n"U Italiji se nismo borili, trčali, nismo bili u dobrom stanju i ne znam razlog tome. Može biti da smo bili umorni, kasno su pojačanja došla. Ova ekipa ima budućnost, uz korekcije, ali nje lako dovoditi igrače bez obeštećenja. Nisam rekao da ćemo napraviti tim, već da ćemopokušati", rekao je Božović.\nPrema njegovim rečima ima veliku zelju da nastavi posao na klupi šampiona Srbije.\n"Ne postoji sistem koji garantuje da će biti bolje, da se radi planski, a ovde se sve događa stihijski i slučajno. Citirao bih Tita "Radimo kao da će 100 godina biti mir, ali i kao da će sutra biti rat". Imam volje i želje da nastavim posao ", rekao je Božović i dodao da ne zna da li će biti odlazaka posle eliminacije iz Evrope.\nBožović ističe da je slab kvalitet Superlige problem Zvezde ka napretku u Evropi.\n"Strah me da ni mi se ne utopimo u sivilo. Drago mi je da je Katai potvrdio kcalitet kada hoće, ima znanje za velike timove. Ipak, u ligi imamo dva jaka protivnika, samo Vojvodinu i Partizan, dok je i Čukarički sada oslabljen".\nBožović nije bio razočaran posetom na stadionu Rajko Mitić za duel sa Sasuolom, na koji je došlo više od 20.000 gledalaca.\n"Išla je propaganda da nema šta da se radi na stadionu. Ovo je sport, a ljudi ovo shvataju kao da su poslednji momenti. Šta da kažu Ajaks i Roma, koji su ispali od Rostova, odnosno Porta. Falilo nam je malo sa Ludogorecom, ali nekom drugom prilikom", naveo je Božović i priznao da je najveća greška u selektiranju tima napravljena dolaskom Edsona.\nTrener Sasuola Euzebio Di Frančesko rekao je da je njegova ekipa u revanšu odigrala onoliko koliko joj je bilo potrebno za prolaz dalje.\n"Dobro smo otvorili utakmicu, rano postigli gol, ali nismo bili dovoljno dobri da sačuvamo prednost. Pohvalio bih Crvenu zvezdu, igrala je dobro večeras. Odigrali smo profesionalno, onoliko koliko je bilo potrebno. Matri je imao četiri ili pet odličnih šansi, mislim da ćemo biti još bolji", poručio je Di Frančesko.\nRemi Vojvodine u Alkmaru za oproštaj od Evrope\nFudbaleri Vojvodine nisu uspeli da se plasiraju u grupnu fazu Lige Evropa, pošto su večeras u gostima odigrali bez golova sa holandskim AZ Alkmarom. Srpski klub je u prvoj utakmici u Novom Sadu izgubio sa 3:0.\nŽreb za grupnu fazu Lige Evropa održaće se sutra od 13.00 u Monaku.\nHolandski klub u revanšu nije dozvolio iznenađenje, pa je bez problema prošaoVojvodinu, koja posle 0:3 u prvoj utakmici nije ozbiljnije ugrozila protivnika u Alkmaru.\nIako je Vojvodina imala veći posed na početku, nije uspela da stvori šansu, zahvaljujući čvrstoj igri u odbrani holandskog tima, a AZ je imao nekoliko prilika da povede.\nNajbolju šansu propustio je Fred Frajdej u 26. minutu, kada je oduzeo loptu protivniku, dobro prošao Darka Puškarića i Nikolu Antića, ali je njegov šut sa šest metara odlično odbranio Marko Kordić.\nAZ je imao još nekoliko manjih prilika, a posebno je bio opasan u 47. minutu, posle dobrog prodora štopera i kapitena Rona Vlara, koji je krenuo sa svoje polovine, prošao Novicu Maksimovića i Bogdana Planića, ali je šutirao malo pored gola.\nVojvodina je bila konkretnija na početku drugog poluvremena i prvu ozbiljnu šansu imala u 51. minutu, posle prodora Melega, ali je kapiten srpskog kluba otišao iskosa i šutirao pored gola.\nNajbolju priliku za AZ imao je u 59. minutu, kada je Alireza Jahanbakš uz sreću prošao po desnoj strani i dodao do Matijasa Johansona, koji je sa desne ivice peterca šutirao iz prve, ali je Kordić odlično odbranio.\nDo kraja utakmice nije bilo prilika, pa je AZ ukupnim rezultatom 3:0 u dva susreta prošao u grupnu fazu Lige Evropa, dok je Vojvodina propustila drugu godinu zaredom da prodje baraž.\nUtakmicu na stadionu Afas u Alkmaru posmatralo je oko 10.000 gledalaca, među kojima je bilo oko 100 navijača Vojvodine.\nnovosti.rs Vojvodina kod kuće ubedljivo poražena od AZ Alkmara: Holanđani prejaki\nTežak poraz Zvezde od Sasuola\nŽreb za LE: Vojvodina protiv Az Alkmara, Sasuolo stiže na Marakanu\nMaestralna Vojvodina herojski do plej-ofa Lige Evrope\nPOVRATAK U HUMSKU: Nikolić trener Partizana do 2018. godine Vanderson izbacio Zvezdu posle produžetaka\nIliev: Brzo smo udarili u zid/Vazura: Tomić otišao u dogovoru sa navijačima/Tomić podneo ostavku\nVojvodina u finišu ispustila trijumf protiv Dinama\nRemi Ludogoreca i Zvezde, odluka u Beogradu\nRegionalna liga kreće 2018, šampionu LŠ i 2,5 milona\nVojvodina u trećem kolu kvalifikacija za LE/Zaglebje izbacilo Partizan posle penala/Čukarički eliminisan od Videotona/Mićović: Nismo imali sreće\nZa krunu uvek isto: Zvezda ili Partizan\nZvezdina pobeda za brigu uoči Ludogoreca\nPartizan remizirao sa Zaglebjem/Poraz Čukaričkog od Videotona/Paločević u finišu za trijumf Vojvodine\nZvezda preokretom do trijumfa na Malti\nZvezda protiv pobednika Valeta-B36 kreće kvalifikacije za LŠ/LE: Partizan čeka pobednika Slavija Sofija - Zaglebje\nPočinje EURO, četvrti uzastopni bez Srbije\nRemi Srbije i Rusije u Monte Karlu/Muslin: Zadovoljstvo postoji, doći će i golovi\nPravnici o šansama Srbije i zamkama pred sudom u Lozani\nMuslin: Momci rade sjajno, motivisano protiv Rusije\nDruga pobeda za Muslina: Srbija slavila u Novom Sadu\nPrinudna uprava u FK Partizan\nSvađe i uvrede prekinule izbornu Skupštinu FK Partizan\nMuslin na predstavljanju: Jedna reč – jedinstvo!\nKokeza jednoglasno izabran za novog predsednika FSS\nFSS podnio žalbu sudu zbog prijema Kosova u UEFA


Američki mediji: Bajdenove pretnje sankcijama protiv Rusije su sve više očajnički gest\nAmerički mediji: Bajdenove pretnje sankcijama Rusiji - gest očajnika\nPretnja Amerike da će se Rusiji uvesti ozbiljne ekonomske sankcije najverovatnije neće biti efikasna, piše naučna saradnica Škole upravljanja „Kenedi“ Harvardskog univerziteta Megan Grin u članku za list „Fajnenšnal tajms“.\nPrema mišljenju Grinove, neefikasnosti američkih sankcija u značajnoj meri doprinosi Kina koja državama pomaže da ih zaobiđu.Ona je obratila pažnju i na strah američkog rukovodstva da će da izgubi svoj imidž u slučaju da ukine sankcije. To dovodi do toga da se država pod sankcijama i ne trudi da poboljša odnose, jer će SAD, čak i ako to bude želele, biti teško da ih ukine.Autorka članka je navela da je sve to primenjivo i na Rusiju. Nesuglasice između Moskve i Vašingtona na temu Ukrajine su velike i sankcije samo pogoršavaju situaciju, jer ne predstavljaju odgovarajući instrument za rešavanje konflikta.Kijev i zapadne države u poslednje vreme izražavaju zabrinutost zbog navodnog intenziviranja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine. Moskva je više puta izražavala zabrinutost zbog povećavanja snaga NATO-a u Evropi. Kremlj je isticao da Rusija ni za koga ne predstavlja pretnju, ali da neće zanemarivati dejstva koja su potencijalno opasna po njene interese. U Rusiji su ove optužbe u više navrata demantovane, ističući da se uglavnom koriste kao izgovor za dovođenje više snaga i tehnike NATO-a na granice zemlje.Prema podacima „Blumberga“ nove sankcije SAD i EU protiv Rusije koje bi bile uvedene zbog Ukrajine se mogu odnositi na banke, pristup platnim sistemima, odbrambene i energetske kompanije.\nsvet, rusija, sankcije, sankcije rusiji, sad, američke sankcije, svet – politika, rusija – politika\n© REUTERS / Shannon StapletonFajnenšal tajms\nPretnja Amerike da će Rusiji uvesti ozbiljne ekonomske sankcije najverovatnije neće biti efikasna, piše profesorica Harvardskog univerziteta Megan Grin u članku za list „Fajnenšel tajms“.\n„Upotreba digitalnih valuta i alternativnih platežnih sistema omogućili su da se stvori veliki broj rupa u režimu sankcija, pružajući mogućnost da se plaćanja vrše sredstvima koja nisu dolari“, smatra ekspert.\nPrema mišljenju Grinove, neefikasnosti američkih sankcija u značajnoj meri doprinosi Kina koja državama pomaže da ih zaobiđu.\nOna je obratila pažnju i na strah američkog rukovodstva da će da izgubi svoj imidž u slučaju da ukine sankcije. To dovodi do toga da se država pod sankcijama i ne trudi da poboljša odnose, jer će SAD, čak i ako to bude želele, biti teško da ih ukine.\nAutorka članka je navela da je sve to primenjivo i na Rusiju. Nesuglasice između Moskve i Vašingtona na temu Ukrajine su velike i sankcije samo pogoršavaju situaciju, jer ne predstavljaju odgovarajući instrument za rešavanje konflikta.\n„Bajdenova pretnja da će pooštriti sankcije Rusiji sve više liči na gest očajnika“, zaključila je Grin.\nPrema podacima „Blumberga“ nove sankcije SAD i EU protiv Rusije koje bi bile uvedene zbog Ukrajine se mogu odnositi na banke, pristup platnim sistemima, odbrambene i energetske kompanije.


Srbija je na korak od donošenja solidnog zakona o socijalnom preduzetništvu – Koalicija za razvoj solidarne ekonomije\nVesti / 16.12.2021 17.12.2021\nJuče je u Beogradu održana poslednja u nizu javnih rasprava o Nacrtu zakona o solidarnom preduzetništvu. Resorno ministarstvo nadležno za poslove rada, predstavnici Radne grupe za izradu zakona i socijalni preduzetnici i drugi zainteresovani su se složili da je sadržaj zakona dobar i da predstavlja dobru osnovu za unapređenje regulatornog i institucionalnog okvira za socijalno preduzetništvo. Zakon bi trebalo da bude usvojen do kraja 2021. godine.\nKoalicija za razvoj solidarne ekonomije bila je aktivan član radne grupe za izradu Nacrta zakona o solidarnom preduzetništvu. Osnovni pristup koji je Koalicija zastupala odnosio se na to da zakon predviđa status a ne pravnu formu za socijalna preduzeća, kako bi se prepoznala postojeća praksa. Za Koaliciju, kao stručnu organizaciju u ovoj oblasti, je važno da zakon propisuje instituciju koja bi pratila implementaciju zakona i donosila mere za razvoj sektora. Čitajući tekst koji se našao u javnoj raspravi, možemo reći da je zakon u velikoj meri zadovoljio potrebe prakse i da će zaista predstavljati dobru osnovu za razvoj Programa razvoja socijalnog preduzetništva koji Savet za razvoj socijalnog preduzetništva treba da donese.\nKoalicija i dalje apeluje na institucije da se naziv zakona promeni. Naime, iako zakon po sadržini reguliše socijalno preduzetništvo, naziv zakona „Zakon o solidarnom preduzetništvu“ je sporan. Nijedna država Evropske unije ne prepoznaje institut „solidarnog preduzetništva“. Na Javnoj raspravi predstavnici Koalicije su istakli da ovakav naziv zakona može komplikovati njegovu implementaciju i usaglašavanje sa postojećim zakonima i strategijama u kojima se koristi termin socijalno preduzetništvo te da je vrlo važno da se promeni naziv zakona u Zakon o socijalnom preduzetništvu. Ovo je stav i velikog broja učesnika javne rasprave održane tokom decembra.\nVrlo je važan trenutak u kome Srbija donosi zakon o socijalnom preduzetništvu. S obzirom na niz društvenih problema s kojima se srpsko društvo suočava (migracije, starenje, ekološki izazovi, siromaštvo, socijalna iskuljučenost i dr.) važno je što javne institucije prepoznaju neophodnost zajedničkog delovanja javnog, civilnog i privatnog sektora u uspostavljanju pravednog, održivog i inkluzivnog društva. Da bi zakon u potpunosti doneo pogodnosti društvu, od izuzetne je važnosti da postoji posvećenost Saveta za razvoj solidarnog preduzeništva i da se predviđeni Program za razvoj solidarnog preduzetništva usvoji i sprovodi.\nEvropska komisija je pokrenula Akcioni plan za socijalnu ekonomiju, prepoznajući neophodnost koordinisanog delovanja na uspostavljanju povoljnog okruženja za razvoj organizacija socijalne ekonomije na nivou Evropske unije. Njegov fokus je na: kreiranju podsticajnih politika i zakona za socijalna preduzeća (prilagođavanje poreza, javnih nabavki i pravila o državnoj pomoći), dizajniranju finansijskih mehanizama za socijalna preduzeća i izgradnju kapaciteta socijalnih preduzeća i posredničkih organizacija za upravljanje fondovima i promociji socijalnog preduzetništva kroz izgradnju znanja o sektoru na osnovu kojeg se mogu obučiti različite zainteresovane strane, pre svih javni službenici, za pružanje podrške. Programi razvoja u Srbiji treba da prate sve važne evropske trendove na polju socijalnog preduzetništva kako bi se razvijali kapaciteti sektora za širenje tržišta i snažniji društveni uticaj.


Poziv za ročište sam dobio pre dva sata, pa me veoma zanima ko je izvor za tu informaciju, rekao je lider LDP Čedomir Jovanović povodom vijesti da je Treće osnovno javno tužilaštvo izdalo nalog za njegovo privođenje.\n"Samo neki sat nakon što sam prvi put dobio poziv, pojavljuje se ova vest. Ni do sada nisam izbegavao pozive već sam, što cela zemlja zna, prethodni put bio u bolnici", navodi Jovanović zaBlic, kojem je dostavio poziv koji mu je tokom dana stigao.\n"Bio sam na poslovnom sastanku kada su četiri policijska automobila zaletela na moje obezbeđenje koje je iz MUP-a. Nakon što su sat vremena držali blokirano pola Voždovca rekli su da je posredi greška. Od kada je počela da se emituje serija 'Porodica' bilo je više provokacija. Ovo je želja da me isprovociraju i konfrontiraju s Vučićem koji nema veze s onim što se dogodilo. Mesecima traje ova agonija s tim da je sada intenzivirana", navodi Jovanović.\nPoziv koji je Blic objavio datiran je na 24. jun ove godine i lider LDP će se, kako kaže, uredno odazvati.\n"Ja sam 24 sata s policijom. I preko njih su mogli da mi uruče poziv. Kroz medije sam dobio informaciju da izbegavam suđenje. A zašto bih to radio kad sam sve postupke u tom slučaju pred Upravnim sudom dobio", pita Jovanović i kaže da je namjera onih koji ovo čine da on izađe i kaže kako ga Aleksandar Vučić maltretira kao Slobodan Milošević nekad - zaključuje Čedomir Jovanović


OPSTANAK NEMOGUĆ, ODLAZAK IZVJESTAN: POTROŠAČKA KORPA 2.053 KM, PROSJEČNA PLATA 950 KM | Hayat.ba\nPodatak koji je Savez samostalnih sindikata BiH objavio da je potrošačka korpa u BiH postala za čak 88 KM skuplja u februaru u odnosu na januar mjesec, te da sada iznosi 2.053,36 KM više je nego dovoljan pokazatelj da je ekonomski opstanak četvoročlane porodice u BiH za većinu njenih građana nemoguća misija.\nJer, dodaje on, ni dvije prosječne plate koje iznose cca 950 KM nisu dakle dovoljne ni za one najosnovnije stvari u cilju održavanja svojih golih životnih funkcija- na hranu, vodu, higijenu, odjeću, stanovanje, prijevoz, komunalije…\n“Vještački izazvane političke krize na razini države Bosne i Hercegovine, ali i Federacije BiH političari vješto koriste kako bi se međusobno optuživali za opstrukcije, a u biti oni na taj način pokušavaju prikriti vlastiti nerad u korist građana BiH, kao i skrenuti pažnju sa stvarnih problema, a među njima samo jedno je povećanje troškova života”, kaže Terzić.\n“Još od prošle godine zbog loših političkih odnosa u BiH, a među kojima su svakako i neriješena pitanja sa susjedima, dovela su do pada izvoza iz BiH čime je povećan vanjskotrgovinski deficit BiH. Kada se tome doda nizak stepen priliva stranih investicija jasno je da je ekonomski rast u BiH gotovo neprimjetan”, kaže on.\nTerzić smatra kako će nas astavak ovakve politike sasvim sigurno odvesti u još veće siromaštvo.\n“To prvenstveno i zbog činjenice da sve više građana, posebno radno sposobnih napušta Bosnu i Hercegovinu. Takav odnos odliva radne snage, a povećanja broja korisnika socijalnih davanja, opterećenja budžeta, kao i povećanja broja penzionera neminovno će dovesti do još većeg općeg siromaštva u društvu. Ako se pri tome ima na umu da se u BiH šire uslužne, a zatvaraju proizvodne djelatnosti jasno je da je ekonomski napredak nešto o čemu se u BiH u narednom periodu može samo sanjati. Istovremeno, kriminal i korupcija koji su jači od države uništavaju i ekonomski napredak. Niko od ozbiljnih investitora neće ulagati svoj kapital u sredine gdje nema vladavine prava, odnosno gdje je prisutna anarhija i gdje se za opstanak djelovanja vrši reketiranje”, smatra naš sagovornik.\n“Stvara se feudalno društvo koje će u budućnosti u potpunosti pokoriti BiH. Ekonosmko-socijalna vijeća, sindikati, udruženja poslodavaca, privrednika, niko ne radi u interesu zaštite osnovne baze razvoja – radnika! U BiH je nažalost već odavno prestala potreba za obilježavanjem 1. maja kao “Praznika rada”, jer u BiH su radnici, ali i cjelokupno društvo porobljeni. Mnogi će kao jedini spas iz opće apatije i haosa u koje je zapalo bh. društvo i dalje vidjeti u Njemačkoj ili nekoj drugoj evropskoj zemlji”, zaključuje Almir Terzić.


“Zajedno možemo sve” pjesma posvećena žrtvama poplava\nGrupa “Aifel” iz Banjaluke, snimila je pjesmu “Zajedno možemo sve” koju posvećuju svim žrtvama katastrofalne poplave koja je zadesila naš region.\nJelen Demofest i ove godine na Kastelu\nDemofest će i ove godine biti održan na Kastelu, potvrdila je direktorica festivala Brana Janković na danas održanoj press konferenciji Jelen Demofesta.\nKraj serije "Dva i po muškarca"\nNakon 12 sezona, mreža Si-Bi-Es (CBS) riješila da prekine snimanje serije "Dva i po muškarca".\nSuede dolaze na Exit festival\nIkone novog glam roka i britanske ekscentričnosti i začetnici brit pop talasa, Suede, na čelu sa harizmatičnim Brett Andersonom, prvi put dolaze na Exit kao hedlajneri glavne bine u nedelju, 13. jula.\nTanović dobitnik nagrade EU 'Prix MEDIA' u Kanu\nOskarom nagrađen reditelj Danis Tanović dobitnik je nagrade Evropske unije 2014 'Prix MEDIA' koja se dodjeljuje najboljem novom filmskom projektu ako ispunjava usloveza podrške iz programa Creative Europe MEDIA programme.\nGibonni otvara sezonu na Vodenom parku “Aquana”\nQueen estrada povodom otvaranja sezone na Vodenom parku “Aquana” organizuje koncert jednog od najvećih imena ex-yu muzičke scene Zlatana Stipišića Gibonnija u petak 30.maja 2014. godine.\nU Kanu danas počinje najprestižniji filmski festival, a u konkurenciji za Zlatnu palmu naći će se niz etabliranih autora: braća Darden, Andrej ZVjagincev, Dejvid Kronenber, Majkl Li, Nuri Bilge Čeljan, Tomi Li DŽons...Ovogodišnji festival biće otvoren projekcijom filma o životu Grejs Keli, čuvene američke glumice i dobitnice Oskara, supruge kneza od Monaka Renijea Trećeg.\nOva dva dječaka rasplakala su sve u studiju (VIDEO)\nDječaci po imenu Šarli Lenen i Leondre Devries nastupili su u šou-programu "Britanija ima talenat" i rasplakali žiri i publiku.


Energyobserver - PRIKUPLJENO 1,15 MILIJARDI EVRA ZA POMOĆ ALBANIJI POSLE ZEMLJOTRESA\nPRIKUPLJENO 1,15 MILIJARDI EVRA ZA POMOĆ ALBANIJI POSLE ZEMLJOTRESA\nNa Međunarodnoj donatorskoj konferenciji "Zajedno za Albaniju" prikupljeno je ukupno 1,15 milijardi evra za pomoć toj zemlji u obnovi posle zemljotresa u novembru, rekao je evropski komesar za proširenje Oliver Varheji. Srbija je od zemalja iz regiona obećala najveću pomoć, od dva miliona evra. Premijer Albanije je zahvalio donatorima i rekao da nije očekivao toliku sumu.\nNa donatorskoj konferenciji 17. marta u Briselu učestvovali su predstavnici EU, zemalja članica i partnera sa Zapadnog Balkana, predstavnici međunarodnih organizacija i međunarodnih finansijskih institucija, uključujući UN i Svetsku banku.\nEvropska komisija će dati 100 miliona evra za obnovu Albanije posle razornog zemljotresa, najavila je predsednica Evropske komisije Ursula fon der Lajen.\nMišel je rekao da EU pomaže "zato što smo jedna evropska porodica, zato što su Albanija i Zapadni Balkan integralni deo Evrope".\nSrbija najveći donator iz regiona\nOd 1,15 milijardi prikupljenih za Albaniju 400 miliona evra pomoći obezbedili su EU i njene članice, od kojih najviše Italija sa 21 milion i Nemačka sa 11 miliona evra.\nSrbija je obećala pomoć od dva miliona evra, a premijerka Ana Brnabić je rekla da je Srbija spremna da i dalje pomogne Albaniji.\nCrna Gora je najavila pomoć Albaniji za obnovu od 200.000 evra, što sa ranijom pomoći koja je već upućena čini, kako je rekao predsednik te zemlje Milo Djukanović, oko 750.000 evra.\nSevrna Makedonija je obećala pomoć od 100.000 evra, Kosovo 200.000 evra uz ranijih 500.000 evra, a Bosna i Hercegovina 50.000 evra.\nPomoć premašila očekivanja\nAlbanski premijer Edi Rama rekao je da je prikupljena suma za obnovu njegove zemlje posle zemljotresa daleko premašila očekivanja.\nNa konferenciji za medije, po završetku donatorske konferencije, Rama je izrazio ogromnu zahvalnost predsednici Evropske komisije Ursuli fon der Lajen i istakao da je ona ključna za to što je Albanija dobila mnogo veću pomoć nego što je očekivala.\n"I 40% prikupljene sume bio bi uspeh - ovo je magično", rekao je albanski premijer.\nRama je zahvalio svim donatorima na više jezika i takođe rekao da Albanija nije sama i da ima mnogo prijatelja.\nZemljotres magnutude 6,3, koji je pogodio Albaniju 26. novembra, izazvao je razaranje privatne i javne infrastrukture. Poginula je 51 osoba, oko 1.000 ljudi je povređeno dok je oko 14.000 ljudi privremeno raseljeno. Ozbiljno su oštećene hiljade zgrada, uključujući škole i bolnice.\nAlbanski premijer je rekao da je šteta od zemljotresa u visini 6,4% bruto domaćeg proizvoda.\nRama je izjavio i da je Albaniju pre zemljotresa u novembru pogodio još jedan zemljotres, u oktobru, i to politički zemljotres kada Albaniji i Severnoj Makedoniji nije dato zeleno svetlo za početak pregovora o pristupanju EU.\nO prirodnom i političkom zemljotresu koji je pogodio Albaniju govorio je i evropski komesar za upravljanje krizama Janez Lenarčič.\nOn je rekao da je početkom decembra, neposredno posle zemljotresa, putovao u Albaniju da iskaže solidarnost ali i da pokaže da EU brine o Albaniji.\nLenarčič je istakavši da Albanija nije sama rekao i da je važno da prikuljena sredstva budu iskorišćena za obnovu i izgradnju, ali i za unapređenje kapaciteta zemlje za reagovanje ubuduće.\n19.02.2020 · ALBANIJA


Nikolić: Država mora da privuče investitore | Info | Ekonomija\n23. oktobar, 19:55\nNikolić: Država mora da privuče investitore 0 Podeli Podeli na facebook Podeli na twitter Podeli na viber Pošalji na mail\nNikolić: Država mora da privuče investitore\n10.02.2014. / 14:57\nPredsednik Srbije Tomislav Nikolić izjavio je danas da država ima posebnu odgovornost da privuče investicije i stvori uslove za sprovođenje reformi, posebno u ekonomiji i pravosuđu.\n"Radi što bržeg izlaska iz recesije i da bi obezbedili bolji život građana, posebnu pažnju treba staviti na unapređenje proizvodnje koja je osnov stvaranja društvenog bogatstva i generator privrednog razvoja, koji zemlji garantuje ekonomsku nezavisnost i stabilnost", rekao je Nikolić po obilasku Srpske fabrike stakla u Paraćinu i otvaranju nove tehnološke linije u toj fabrici.\nOn je istakao da je ta fabrika uspešno privatizovana, dodajući da bi ovaj pozitivan primer trebalo da primenjuju i druge prerađivačke industrije, kako bi se postigao snažan privredni rast Srbije.\n"Ulaganje u Fabriku stakla u Paraćinu jedna je od najznačajnih i uspešno realizovanih bugarskih investicija u Srbiji ", rekao je Nikolić i dodao da nakon jednog stoleća ta fabrika ponovo postaje lider u proizvodnji staklene ambalaže.\nVrednost ulaganja u novu tehnološku liniju, ukazao je Nikolić, veća je od 20 miliona evra i predstavlja namoderniji pogon za proizvodnju ambalažnog stakla u regionu.\nTa investicija, podvukao je predsednik Srbije, obezbeđuje konkurentnost proizvoda te fabrike na međunarodnom tržištu, nova radna mesta, ali i unapređuje zaštitu životne sredine i poboljšava kvalitet života lokalnog stanovništva.\n"Povećanjem izvoza očekuje se i pozitivan efekat na spoljnotrgovinski bilans Srbije od najmanje 30 miliona evra", rekao je Nikolić uz napomenu da se novom linijom povećava kvalitet proizvoda, a kapacitet četiri puta.\nPredsednik je podsetio da ta fabrika proizvodi više od polovne staklene ambalaže na širem području Balkana, kao i da takva ambalaža ima višestruke prednosti.\nRevitalizacija te fabrike potvrda je dobrih ekonomskih odnosa Srbije i Bugarske, naveo je Nikolić, ističući da dve zemlje dobre privredne i političke odnose grade na uzajamnom poštovanju i razumevanju.\nMeđunarodni konzorcijum predvođen kompanijom Glas industri, dodao je Nikolić, investirao je više od 150 miliona evra u finansijsku i tehnološku revitalizacju staklare i modernizaciju opreme.\n"Sastavljena od prirodnih materijala staklena ambalaža može neograničeno da se recilklira, ne ostavlja trag na proizvod i može da istrpi promene temperature bez hemijskih utičaja, čuva ukus proizvoda i produžava vek trajanja", naveo je Nikolić i primetio da je mogućnost kreativnosti u oblasti staklene ambalaže gotovo neograničena.\nPredsednik Srbije je podsetio da je fabrika 1907. godine mala 350 zaposlenih kao i da je mnogo pre zvaničnog otvaranja proizvela mnogo časa, bokala, cilindara za lampe i fenjere.\nSrpska fabrika stakla jedina je fabrika za proizvodnju ambalažnog stakla u Srbiji, Republici Srpskoj, BiH, Crnoj Gori i Makedoniji.\nPredsednik nadzornog odbora Bugarske banke koja je većinski vlasnik konzorcijuma "Glas industri" Cvetan Vasilev rekao je da se ovom saradnom otvaraju nove stranice saradnje Srbije i srpskih kompanija sa bugarskim.\nOn je istakao da je ovo najsavremenija fabrika u regionu i najavio da će ovim proizvodima Srbija moći da se takmiči na evropskom tržištu.\nparaćin Tomislav Nikolić


“Sava Šumanović i tajne pod kupolom” pred pariskom publikom – Naši u svetu\nObjavljeno 08/05/19 u 12:00\nS.ava Šumanovic, kompozicija na stupcu u La Coupole, 1927.Foto: Ministarstvo kulture i informisanja\nPod pokroviteljstvom Ministarstva kulture i informisanja, Galerija Matice srpske priređuje izložbu “Sava Šumanović i tajna pod kupolom” u Kulturnom centru Srbije u Parizu.\nTim povodom u prostorijama Ministarstva održana je konferencija za novinare na kojoj su govorili pomoćnica ministra za međunarodnu saradnju Asja Drača Muntean, rukovodilac ogranka Francuskog instituta u Novom Sadu Vladimir Marinković i upravnica Galerije Matice srpske i autorka izložbe dr Tijana Palkovljević Bugarski.\nMinistarstvo kulture i informisanja saopštava da će izložbom „Sava Šumanović i tajna pod kupolom” francuskoj publici biti predstavljen deo opusa srpskog slikara koji se odnosi na oslikavanje jednog od stubaca u poznatom pariskom restoranu „La Coupole” na Monparnasu 1927. godine. Osim pripremnih skica za stub iz 1928. i 1929. godine, koje se danas nalaze u privatnom vlasništvu, na izložbi će biti prikazane i istorijske fotografije restorana „La Coupole” iz tridesetih godina XX veka, replika stupca, kao i izbor slika Save Šumanovića iz kolekcije Galerije Matice srpske koje ukazuju na razvojni put slikara od faze praćenja aktuelnih umetničkih trendova tokom boravka u Parizu 1920-1921. 1925-1928. i 1929. godine, do njemu svojstvene poetike ostvarene po povratku u Šid 1930. godine.\n“Ta skica iz privatnog vlasništva zapravo jeste glavni eksponat ove izložbe, ona potvrđuje da je to radio Sava Šumanović, zatim se deo izložbe fotografije ” „La Coupole” upravo iz tih godina, 20-ih i 30-ih, kada je zapravo Sava Šumanović tamo i boravio i konačno, jedan njegov crtež koji se zove “U baru”, a koji je iz naše kolekcije”, kaže autorka izložbe i upravnica Galerije Matice srpske, Tijana Palkovljević Bugarski.\n„Tokom 2018. godine u Kulturnom centru Srbije u Parizu imali smo 38 projekata i naša težnja je da podignemo njihove standarde. Sa Ministrastvom spoljnik poslova smo poboljšali uslove u KC u Parizu tako da možemo da izlažemo dela vrhunske umetnosti i srpskog kulturnog nasleđa” istakla je pomoćnica ministra za međunarodnu saradnju Asja Drača Muntean.\n„Cilj nam je da privučemo francusku publiku, da Francuzima i njihovim gostima pokažemo srpsku umetnost”, dodala je ona.\nIzložba „Sava Šumanović i tajna pod kupolom” priređuje se i organizuje u okviru programa obeležavanja 180 godina diplomatskih odnosa Srbije i Francuske, sa idejom da se francuska javnost upozna sa snažnim vezama i brojnim međusobnim uticajima naših kultura – francuske i srpske – kako u prošlosti, tako i u savremenom trenutku.\n“Te veze su zaista bile jake tih 20-ih i 30-ih godina i one su i danas vrlo tesne i naravno, nastavljamo da sarađujemo sa Galerijom Matice srpske na raznim projektima”, podseća Vladimir Marinković, koordinator Francuskog instituta u Srbiji, iz Novog Sada.\nizložbaKulturni centar SrbijeMinistarstvo kulture i informisanjaParizSava Šumanović


Lavrov: Zatvaranje sirijsko-turske granice odavno je trebalo da bude tema - 07.12.2015, Sputnik Srbija\nŠef ruske diplomatije Sergej Lavrov smatra da je pitanje zatvaranja državne granice Sirije prema Turskoj i Iraku odavno trebalo da bude postavljeno. 07.12.2015, Sputnik Srbija\nvesti, svet, turska, sirija, irak, sergej lavrov, savet bezbednosti un\n20:14 07.12.2015 (Osveženo: 11:09 24.11.2016)\nŠef ruske diplomatije Sergej Lavrov smatra da je pitanje zatvaranja državne granice Sirije prema Turskoj i Iraku odavno trebalo da bude postavljeno.\nRuski ministar je komentarisao nedavni govor američkog predsednika Baraka Obame koji je u obraćanju naciji izjavio da SAD u ovom trenutku s Turskom analiziraju pitanje zatvaranja granica sa Sirijom.\n„Verovatno ste primetili da je ovo interesovanje počelo da se javlja pošto je ruska avijacija na poziv zakonite vlade Sirijske Arapske Republike počela da podržava sirijsku armiju u borbi protiv terorističkih organizacija na toj teritoriji“, naveo je Lavrov.\n„Sigurno bi bilo bolje da se interesovanje naših partnera za gušenje raznih oblika terorizma na sirijskoj teritoriji pojavilo ranije, ali ako smo na bilo koji način uspeli da pomognemo da se ono probudi, onda mi je drago“, istakao je Lavrov.\nPrema njegovim rečima, mnogo je stvari koje se dešavaju sada, a trebalo je da se dogode veoma davno, u prvim etapama sirijske krize.\n„Odavno je poznato šta predstavljaju tursko-sirijska i tursko-iračka granica, kao i od čega živi i uz pomoć čega se širi Islamska država – mislim na naftnu industriju i druge vidove nezakonitog biznisa“, naglasio je ministar.\nGovoreći o izjavi američkog predsednika da SAD u budućnosti nameravaju da privuku Rusiju u zajedničku borbu protiv terorista u Siriji, Sergej Lavrov je naveo da je potrebno delovati uz poštovanje međunarodnog prava i uloge Saveta bezbednosti Ujedinjenih nacija.\n24 Novembar 2015, 14:15\n„Bilo koja zemlja, koliko god da je velika i koliko god se ekskluzivnom smatrala, mora da poštuje principe međunarodnog prava. Od samog početka, još od pre nekoliko godina, pozivamo SAD i sve druge naše partnere da poštuju međunarodno pravo i ulogu Saveta bezbednosti UN pri izradi pristupa borbi protiv terorizma. Zaobilaženje ove organizacije i centralnog organa koji odgovara za održavanje mira i bezbednosti nije pravilno“, izjavio je ministar.\n„Život je već mnogo puta dokazao da ko god i gde god počne bilo kakve jednostrane akcije rezultat su, svejedno, neophodnost vraćanja Savetu bezbednosti i traženje dozvole za dalji rad“, ukazuje Lavrov.\nMinistar je takođe objasnio pod kojim uslovima može da se sastane sa svojim američkim kolegom Džonom Kerijem. Jedan od njih, prema rečima Lavrova, jeste da sve strane koje su uključene u rešavanje sukoba u Siriji prihvate jedinstvene spiskove terorističkih organizacija.


Slika rečnog dna – uslov uređenja priobalja Save – Podrinske\nSlika rečnog dna – uslov uređenja priobalja Save\nSnimanje dela rečnog korita reke Save kod Šapca obavljeno je prošlog 14. januara. Reč je o deonici dužine 4,5 kilometra od železničkog mosta do Centralnog obodnog kanala. Posao se obavlja multibim uređajem Geoswath Plus, namenjenim za snimanje u plitkim i srednjim vodama. Gradonačelnik Šapca Nebojša Zelenović precizirao je da je snimanje rečnog korita prvi korak uređenja toka Save.\n– Nakon snimanja počinjemo iskopavanje i sređivanje priobalja. Šabac je grad koji zaslužuje da ima luku i marinu, i očekujem da realizacija projekta teče po planu. Grad Šabac će oformiti komisiju sačinjenu od ljudi koji najviše vremena provode na reci. Smatram da će njihova iskustva, znanja i sugestije omogućiti da se dobije kvalitetna slika o uređenju priobalja. Zadatak Grada je da obezbedi sve potrebne uslove za uspostavljanje putničkog i teretnog rečnog saobraćaja, ukazao je gradonačelnik Šapca.\nSaša Jovanović, saobraćajni inženjer za luke, objasnio je da hidrološko snimanje rečnog dna traje jedan dan, a dobijeni snimci omogućiće sagledavanje stanja reke.\n– Ovo snimanje će nam dati sliku izgleda dna reke Save. Na snimcima ćemo videti kompletnu konfiguraciju rečnog dna, kolike su dubine, gde su sprudovi, da li postoje kritična mesta koja moraju odmah da se saniraju. Druga uloga snimanja je da nam omogući realno viđenje lokacija na kojima se mogu graditi luka i marina na Savi. Čišćenje je u planu kada se utvrdi tačno činjenično stanje, naveo je Jovanović.\nKako je istakao Siniša Ivin, inženjer angažovan na snimanju rečnog korita Save, rezultat batimetrijskog merenja multibim opremom je detaljan 3D model terena iz koga je moguće dalje korišćenje podataka, zavisno od planirane upotrebe, u ovom slučaju da bi se utvrdilo stanje dna reke Save.


Lepence Spa, Višegrad Mađarska • Wellness centar\nPočetna » Banje / Wellnes centri » Lepence Spa, Višegrad\nLepence Spa, Višegrad ima ukupno 6 bazena, 4 u zatvorenom, 2 na otvorenom delu. Nalazi se pored Dunava u prelepom mirnom Višegradu, malom mestu sa bogatim kulturno istorijskim nasleđem, u blizini Budimpešte.\nPored izgrađenog wellness & spa sadržaja, lekovita voda je dobra kod bolova i upalnih procesa nerava, kao i kod bolova u mišićima.\n(Sadržaj : bazen za plivanje do 33m, relaksirajući vodeni sadržaj, lekovita termalna voda, hidromasaže, masaže, finska sauna, parno kupatilo, infrared sauna, aroma kabina, tepidarujum, smeštaj u okviru kompleksa).\nLepence Spa, Višegrad\t- https://thv.hu/\nAroma saunaBazen za plivanje do 33 mFinska saunaHidro masažeInfrared saunaLekovita termalna banjska vodaParno kupatiloRadi tokom cele godineSmeštaj u kompleksuTepidarijum (tople ležaljke)Termalna voda\nNovi Sad: 349km\nCena (celokupan sadržaj): radnim danima 4500 ft, vikendom 6900 ft.\nLekovita banja, Komarom Táncsics M. u. 34, Komárom\nVeli Bej banja, Budimpešta Árpád fejedelem út 7, Budapest\nLekovita banja i kupalište, Čongrad Dob utca 3, Csongrád


Obavezni vojni rok u Srbiji? - Društvo Novinari Online\nKako javlja Radio-televizija Srbije, Nebojša Stefanović je naveo kako je namera da se počne ozbiljna rasprava o tome kako odluka o obaveznom služenju vojnog roka ne bi bila paušalno doneta, te dodao da Ministarstvo odbrane priprema normativna, zakonska rešenja i podzakonske akte.\n„Pored mog opredeljenja da mislim da je to zaista važno i potrebno, to jeste i realna potreba vojske. Nama treba još vojnika i drago mi je što vidim povećanje broja vojnika na dobrovoljnom služenju vojnog roka, ali naravno da još nije dovoljno“, rekao je Stefanović.\nStefanović je sa načelnikom Generalštaba Vojske Srbije, generalom Milanom Mojsilovićem, i ambasadorom SAD u Srbiji Entonijem Godfrijem obišao učesnike bilateralne taktičke vežbe Vojske Srbije i Oružanih snaga SAD pod nazivom „Nebeski most 21“ na aerodromu „Narednik-pilot Mihajlo Petrović“ u Nišu.\nPrethodni tekstPreminuo Dušan Duda Ivković


Vesić obišao radove na izgradnji trga i podzemne garaže na platou Opštine Lazarevac - Galaxy Media\nVesić obišao radove na izgradnji trga i podzemne garaže na platou Opštine Lazarevac\nNedavno su započeti radovi na izgradnji novog trga i podzemne garaže ispred zgrade Opštine Lazarevac, a zamenik gradonačelnika Beograda, Goran Vesić je sa predsednikom opštine, Bojanom Stevićem i pomoćnikom gradonačelnika, Aleksandrom Markovićem obišao prostor budućeg trga.\nVesić se najpre osvrnuo na svoju nedavnu posetu Lazarevcu u kojoj je obišao završenu Hilandarsku ulicu i Ulicu Dositeja Obradovića, kao i radove na trgu ispod Rudarske česme i ovom prilikom izjavio da će se centar Lazarevca izgraditi poput centara drugih beogradskih opština, dodavši da Lazarevac ima veliku podršku Skupštine Grada Beograda.\nDirekcija za građevinsko zemljište trenutno radi na rekonstrukciji Železničke ulice i Ulice Janka Stajčića u Lazarevcu. Direkcija za građevinsko zemljište Beograd, takođe je raspisala tender za vodovodnu mrežu u Arapovcu i Mirosaljcima za skoro 4.000 domaćinstava, koja će se napajati vodom iz novog rezervoara koji se radi u barajevskom naselju Beljina, kazao je Vesić. Vrednost ove investicije je oko pet miliona evra.\nZamenik gradonačelnika govorio je i o problemu vodosnabdevanja na teritoriji GO Lazarevca, rekavši da je on višedecenijcki i da se niko nije sistemski bavio njime.\n“U toku je projektovanje vodovoda za pet lazarevačkih sela, Brajkovac, Čibutkovicu, Barzilovicu, Dudovicu i Županjac. Čim budemo na proleće završili projektovanje, raspisaćemo tender. Oni će se vodom snabdevati preko Nepričave, odnosno iz rezervoara van teritorije Beograda. Doneli smo odluku, Opština će to finansirati iz svojih sredstava, da se u narednih deset dana raspiše hitan tender za bušenje još tri bunara koji treba da obezbede između 28 i 30 litara vode u sekundi. Za mesec i po do dva, trebalo bi da na taj način bude rešen problem vodosnabdevanja u centru Lazarevca”, izjavio je Vesić.\nZa sledeću godinu, planirano je kopanje novih bunara, jer je u narednih šest do sedam godina jedino rešenje za Lazarevac , kopanje sopstvenih bunara, dok se ne napravi fabrika vode „Makiš 3” i ne povežu Lazarevac i Barajevo sa tom fabrikom, dodao je Vesić.\nOn je takođe rekao da je u okviru kineskog aranžmana u planu projekat izgradnje glavnog fekalnog kolektora, koji uključuje Velike Crljene.\nVesić je najavio da je u okviru programa Direkcije za građevinsko zemljište, koji podrazumeva izgradnju 25 vrtića u Beogradu, raspisan tender i dobijen izvođač za vrtić u Stepojevcu, dok će u okviru programa izgradnje pet novih bazena na nivou Grada, jedan biti i u Lazarevcu.\nPredsednik opštine, Bojan Stević, istakao je da je uz podršku Grada i Republike urađeno dosta projekata u Lazarevcu po pitanju putne infrastrukture, kao i vodovodne i kanalizacione mreže.\n“U četvrtak nas očekuje potpisivanje sporazuma između Vlade Srbije i NR Kine koji se odnosi na rešavanje problema kanalizacione mreže u i Lazarevcu. Prethodnih osam meseci uradili smo kvalitetne projekte kao što su primarna i sekundarna mreža u mesnoj zajednici Veliki Crljeni, glavni fekalni kolektor za celokupno gradsko jezgro i mesne zajednice koje se naslanjaju na gradsko jezgro u dužini od 9,5 kilometar, takođe MZ Momčilo Pavlović i Branko Radičević, gde nedostaje kanalizaciona mreža, kao i deo MZ Dušan Petrović Šanei MZ Šušnjar i celokupna kanalizaciona mreža u MZ Šopić. U Velikim Crljenima će se na kanalizacionu mrežu priključiti 20.000 korisnika, a u centralnom gradskom jezgru kapacitet za preradu otpadnih voda biće za 40.000 korisnika”, kazao je Stević i dodao da su današnja ulaganja Grada Beograda u Lazarevac daleko veća nego ranije i da ona trenutno iznose preko milijardu i po dinara.\nNovi trg ispred zgrade Opštine prostiraće se na 2.600 m2 i imaće oko 150 parking mesta.\nSignalizacija na 4 pružna prelaza između Stepojevca i Vreoca nije u funkciji\nUbedljiva pobeda TSC-a u meču sa Kolubarom


Nova Forma Ideale za poverenje - Užicka Republika Press\nBiciklom od centra grada do banje\nČarobna stolica za invalidska kolica\nLetovanje u Bečićima u špicu sezone\nStari grad za novi izgled Užica\nUžička scenografija najbolja u Pirotu\nRegion\tNova Forma Ideale za poverenje\nU tržnom centru “Krčagovo” u jedinstvenoj celini na površini od 2 500 metara kvadratnih Forma Ideale ponudila je kompletan asortiman pločastog i tapaciranog nameštaja domaće kompanije koja je lider u ovoj oblasti na području jugoistočne Evrope.\nZa kompaniju Forma Ideale, Užice je grad koji im je pružio najtopliju dobrodošlicu i u kome su položili ispit kvaliteta, usluge i pristupačnosti. Kupci koji pazare u regionalnom centru Zapadne Srbije, su zahtevni, ali konstantno nagrađuju poverenjem.\nPonosni smo što profit kompanije reinvestiramo u zajednicu i pomažemo građanima iz osetljivih grupa koji ne mogu sebi da priušte kupovinu nameštaja. Upravo taj gest, doneo nam je vodeće mesto na lestvici srpskih društveno odgovornih kompanija, kaže Nikola Ružičić, PR menadžer Forma Ideale.\nUžice je grad u kome nam kupci vraćaju ono što mi damo zajednici, kaže Nikola Ružičić, PR menader Forma Ideale Foto–URP\nOn tvrdi da društvena odgovornost kompanije nema ni boju, ni pol, ni starosno ograničenje niti etničku pripadnost već se isključivo vode željom da budu dostupni onima kojima je pomoć neophodna.\nU Užicu smo nekoliko puta pokazali svoju društvenu odgovornost opremajući domove raseljenih lica iz BiH, a pomogli smo i porodicama osoba sa invaliditetom, školama i zdravstvenim ustanovama, dodaje Ružičić. Kaže da je zbog toga Užice svetao primer zajednice koja na najbolji način ume da vrati kad joj se pruži pomoć i gde kupci koji jesu zahtevni ipak umeju da nagrade poverenjem.\nZa kvalitet koji kupac dobije nameštaj Forma Ideale ima najpovoljniju cenu Foto–URP\nPodseća da je Forma Ideale na nivou Srbije opremala domove stradalih u poplavama, porodice izgleglih i raseljenih koji su smešteni u namenskim objektima.\nPovodom otvaranja salona u Užicu promovisana je majska akcija “Namesti svoje mesto za….” koja će važiti do kraja meseca, a kupce očekuju akcijski popusti i do 50%, dok za ostali asortiman važe sniženja od 20%.\nPored gotovinskog omogućeno je i odloženo plaćanje platnim karticama banaka, čekovima građana kao i korisnicima PIO fonda- do 12 meseci, uz mogućnost kupovine preko administrativne zabrane za veliki broj zaposlenih.\nForma Ideale nudi brojne pogodnosti za kupce Foto–URP\nZa sve kupovine veće od 10 000 dinara kupcima je omogućena besplatna isporuka I montaža na području grada i okoline.\nU kompaniji Forma Ideale kao specijalnu povoljnost ističu Idealnu karticu, tj. program lojalnosti koji donosi sniženje od 5% na sve kupovine ukoliko je ispunjen uslov za aktivaciju benefita. Zainteresovani kupci koji nisu u prilici da posete neki od ukupno 30 salona na području čitave Srbije kupovinu mogu ostvariti u internet prodavnici www.formaideale.rs, sve popularnijem načinu kupovine koji pored roka od 2 do 5 dana, donosi i besplatnu isporuku na adresu kupca bilo gde u Srbiji.\nSalon Forma Ideale na adresi Banjička 3 otvoren je radnim danima od 8 do 21 sat, a subotom od 8 do 20 časova.\nU Forma Ideale su ostvarili snove da postanu najbolji i da najbrže odgovore na zahteve tržišta Foto–URP\nInače, domaća kompanija Forma Ideale čije sedište i proizvodnja pločastog nameštaja se nalaze u Kragujevcu, a pogon za tapacirani nameštaj u Majdanpeku postoji 22 godine. Sa preko 1 500 zaposlenih od čega je trećina angažovana direktno u proizvodnji, tri četvrtine nameštaja izvozi u 35 zemalja na 4 kontinenta.\nKako postati i ostati najbolji i kako najbrže odgovoriti na zahteve tržišta ciljevi su od kojih se ne odustaje, a brojni liderski rezultati govore da je Forma Ideale uspela da kreira odgovarajuća rešenja u svim aspektima poslovanja.\nObrazovanje bez granica tema je literarnog konkursa koji su raspisali Osnovna škola „Dimitrije Tucović“, udruženje građana Zlatiborski krug iz…\nVelika posećenost učenika, nastavnika, roditelja, meštana i prijatelja škole među kojima su i gradski zvaničnici opravdala je cilj drugog…\nPrevencija za Sevojničane\nGrađani Sevojna uz overenu zdravstvenu knjižicu besplatno i preventivno će moći da provere zdavstveno stanje u ponedeljak, 22. maja…\nZbog prve zelene biciklističke staze u Srbiji koja se od centra Užica prostire…\nNa stazama Tić Polje, Mušvete, Rožanstvo i Golovo, u petak i subotu 26.…\nObrazovanje bez granica tema je literarnog konkursa koji su raspisali Osnovna škola „Dimitrije…\nSva pitanja nam šaljite namarketing@uzickarepublikapress.rs


Ceca podigla Bajinu Baštu na noge, SUBOTA je rezervisana za veliki spust DRINOM i MOST FEST - PressLider.rs\n21. jula 2018. Duško Radišič\t0 Comments 25. Drinska regata, Bajina Bašta, Drina, izleište Rača, Most fest, spust Drinom, Svetlana Ceca Ražnatović\nBajina Bašta – Trećeg dana 25. Drinske regate održan je veliki koncert Svetlane Cece Ražnatović na izletištu Rača. Pred više od 20 hiljada posetilaca najveća balkanska zvezda održala je jedan od najmasovnijih koncerata u istoriji Bajine Bašte.\nProgram 25. Drinske regate nastavljen je centralnim dešavanjem manifestacije a to je veliki spust Drinom od Perućca do Rogačice na kome je danas bilo preko 20 000 učesnika samo na vodi i najmanje još toliko pored nje, na izletištu Rača, kućica na Drini i Rogačica. Kolone automobila prostirale su se ka Perućcu, najavljeno je učešće brojnih javnih ličnosti iz Srbije i regiona, a lepo vreme je garancija odličnog provoda na najvećoj manifestaciji na vodi u ovom delu Evrope.\nU večernjim satima u Bajinoj Bašti posetioce očekuje festival Most Fest na kome će nastupati „Rok u ponoć“, „Crvena Jabuka“ ,Alen Islamović i „Lajv bend“.\n← Polufinale City Games-a u ČAČKU: TRI ekipe prošle u FINALE\nPeta „Bubijada“ privukla veliku pažnju posetilaca: Oldtajmeri iz OSAM država stigli na Zlatibor →


Neprihvatljiv tretman poljopenzionera - POLJOPRIVREDNIK specijalizovani list za selo\nNeprihvatljiv tretman poljopenzionera\nDatum kreiranja četvrtak, 22 avgust 2019 12:01\n* Zašto u PIO fondu rangiranjem za besplatno banjsko lečenje poljoprivredne penzionere svrstavaju u građane drugog reda\nSlavko Gajicki iz Zmajeva ima 91 godinu i već 25 godina je starosni poljoprivredni penzioner s penzijom 11.506 dinara. Iako ispunjava sve uslove po osnovu visine penzije i zdravstvenog stanja, nikad do sada nije koristio pravo na konkursu Republičkog fonda za penzijsko invalidsko osiguranje na besplatan oporavak u nekoj od banja u Srbiji. No, teret godina i hronične bolesti prelomili su da ovaj uzorni domaćin ove godine sa suprugom Milanom, takođe poljoprivrednim penzionerom, u aprilu podnese zahtev PIO fondu za banjski oporavak.\nUredno i na vreme Gajicki su predali potrebnu dokumentaciju Opštinskom udruženju penzionera u Vrbasu, koje po utvrđenim kriterijumima "filtrira" sve zahteve i konačan spisak dostavlja PIO fondu. Nedugo zatim istaknuta je i rang lista na kojoj je ovaj vremešni bračni par ubedljivo bio prvi. Obradovali su se, naravno, misleći da je sve rešeno, očekivali da im jave termin za odlazak u banju. Umesto toga iz Opštinskog odbora penzionera usmeno su obavešteni da, kako kaže Gajicki, za poljoprivredne penzionere u PIO fondu nema novca i da je istaknuta rang lista za njih praktično nevažeća.\nU prvi mah Gajicki nisu mogli da poveruju šta im se dešava. Iako su ceo život proizvodili hranu za ovu državu, često i na svoju štetu, ovakvim potezom PIO fonda praktično sav taj trud je obezvređen, jer su, kako i sami kažu, svrstani u građane drugog reda. Kao dugogodišnji pretplatici obratili su se listu "Poljoprivrednik" ne da bi, ističu, obelodanili ceo slučaj, već kao poučan primer svim drugim poljoprivrednim penzionerima koji nameravaju da idu u banju o trošku PIO fonda, šta mogu da (ne) očekuju.\nOvaj i slični slučajevi diskriminacije poljoprivrednih penzionera i tretman na kokursu PIO fonda za besplatno banjsko lečenje, koliko god izgledalo otužno ipak nije iznenađenje. Na ovom naizgled bizarnom primeru do koske je ogoljen materijalni i višedecenijski neprihvatljiv društveni status primalaca poljoprivrednih penzija koji je po svemu dostigao svoju kulminaciju. Vremešni bračni par Gajicki, kao nesrećna paradigma svih poljopenzionera, svakako je najmanje kriv za ponižavajući tretman u PIO fondu. Verovatno se slično događa i drugim poljoprivrednim penzionerima u Srbiji, ali oni zbog toga ni najmanje ne treba da se osećaju poniženima.\nAko nekom zbog svega ovoga treba da crveni obraz, to su van svake sumnje odgovorni u PIO fondu, ali i Ministarstvu poljoprivrede. Godinama pričaju i obećavaju, ali očito nisu u stanju da na državnom nivou reše status poljoprivrednih penzionera, a samim tim ni njihov društveni položaj. Jer da nije tako, 178.000 poljopenzionera u Srbiji bi danas sigurno imalo, ako ne potpuno jednak, ono bar ravnopravan položaj, kada se radi o odlasku u banje, u odnosu na sve druge starosne i invalidske penzionere. Ovako proizilazi da se zbog zakonski nerešenog penzijskog osiguranja, manjka uplata i novca u kasi PIO fonda osećaju beznačajnim i manje vrednim, što je s društvenog aspekta nedopustivo.\nImajući sve ovo u vidu, nadležni bi, ako već ni uz pomoć eksperata Svetske banke godinama ne mogu da donesu novi zakon i reše dug poljopenzionera PIO fondu od 160 milijardi dinara, mogli bar da svestrano razmotre i promene kriterijume za upućivanje na oporavak u banjama. Stanje i visina uplata doprinosa PIO fondu sigurno ne mogu i ne smeju biti odlučujući u rangiranju ko ima manje ili više prava da ide na banjski oporavak. Kao hranioci nacije, poljopenzioneri, s prosečnom penzijom 11.611 dinara, svakako zaslužuju društveno pravedniji tretman od onog koji je, u celom ovom slučaju, ni krive ni dužne, u poznim godinama, zadesio bračni par Gajicki.